মাননীয় প্রধানমন্ত্রীকে নতুন করে ভাবতে হচ্ছে\nফনিন্দ্র সরকার - ছবি : সংগৃহীত\n১৭ ফেব্রুয়ারি ২০২০, ০০:৪৩\nস্বাধীন সার্বভৌম বাংলাদেশের অভ্যুদয় হয়েছে নানা ঐতিহাসিক ঘটনার মধ্য দিয়ে। ঘটনাবহুল সে ইতিহাস কম-বেশি সব বিজ্ঞজনেরই জানা। অতি সাধারণ মানুষ যারা লেখাপড়া জানেন না এবং সহজ-সরল জীবনযাপন করে আসছে মাঠে-ঘাটে, কলে-কারখানায় কাজ করছে তারা ইতিহাস সেভাবে না জানলেও ইতিহাসের জন্ম হয়েছে তাদের ঘিরেই।\nআমাদের মহান নেতা জাতির জনক বঙ্গবন্ধু শেখ মুজিবুর রহমান পরাধীন বাঙালি জাতির অধিকার আদায়ে সীমাহীন ত্যাগ স্বীকার করেছেন। তাঁর সংগ্রামী জীবনের সার্থক পরিণতি স্বাধীন-সার্বভৌম বাংলাদেশ কিন্তু দুর্ভাগ্য আমাদের স্বাধীনতার সাড়ে তিন বছরের মধ্যেই সোনার বাংলা গড়ার স্বপ্নযাত্রাকে থামিয়ে দেয়া হয় তাকে সপরিবারে হত্যা করার মধ্য দিয়ে।\nমহান নেতাকে হত্যা করে যে গোষ্ঠী ক্ষমতার মসনদে বসেছিল তারা বঙ্গবন্ধুকে ইতিহাস থেকে মুছে ফেলার চেষ্টা করছিল। পরম সৃষ্টিকর্তার অপার কৃপাগ্রহে সে চেষ্টা ব্যর্থ হয়েছে। বঙ্গবন্ধু স্বমহিমায় উদ্ভাসিত হয়ে উঠেছেন- যতই দিন যাচ্ছে তিনি ততই অনেক-বেশি করে প্রতিটি বাঙালির অন্তর্নিহিত ভাবের মধ্যে বিকশিত হচ্ছেন।\nআজ শতবর্ষে বঙ্গবন্ধু। এ বছরটি রাষ্ট্রীয়ভাবে মুজিববর্ষ হিসেবে ঘোষিত হয়েছে। গোটা বাংলাদেশে বাঙালি জাতি যেন নতুনভাবে জেগে উঠেছে। জাতির জনক বঙ্গবন্ধু শেখ মুজিবুর রহমান আমাদের শক্তিকেন্দ্র। একটি আবেগের নাম শেখ মুজিব। প্রত্যেকটি আবেগই একেকটি শক্তিকেন্দ্র; প্রত্যেকটি মানসিক অভিজ্ঞতাই একেকটি শক্তিকেন্দ্র।\nনানা তাৎপর্যপূর্ণ রাজনৈতিক ঘটনার বাঁক ঘুরে বঙ্গবন্ধু তনয়া শেখ হাসিনা টানা তৃতীয়বারের মতো সরকারপ্রধান হিসেবে রাষ্ট্র পরিচালনা করছেন। শেখ হাসিনা তার মানসিক অভিজ্ঞতায় অর্জিত যে শক্তিকেন্দ্রে অবস্থান করছেন সেখান থেকে তাকে আবার নতুন করে ভাবতে হচ্ছে। তিনি কী ভাবছেন তা সহজে সবার পক্ষে জানা সম্ভব না হলেও আধ্যাত্মিক দৃষ্টিভঙ্গির আলোকে গবেষণালব্ধ জ্ঞান দ্বারা অনুমান করা ভুল হবে না বলেই বিশ্বাস করি।\nদীর্ঘ ১১ বছরেরও বেশি সময় টানা ক্ষমতায় থেকে তিনি এ জাতির ‘মোড়’ ঘুরিয়ে দিয়েছেন; উন্নয়নের মহাসড়কে ভঙ্গুর অর্থনীতির দেশটিকে টেনে তুলেছেন। উন্নয়নের এই জোয়ারে অবলীলায় রাহাজানদের দৌরাত্ম্যও লক্ষ্য করা যাচ্ছে। শেখ হাসিনার বিচারবুদ্ধি, তার প্রজ্ঞা সেই সঙ্গে ধীশক্তি আগলে রেখে চলেছে সাধারণ মানুষকে। সতর্কতার সঙ্গে তাকে নতুন করে ভাবতে হচ্ছে।\n‘সজাগ থাকো’ তিনি দেশবাসীর উদ্দেশে এ ভাষা ব্যবহার করছেন। এ রকম সাবধান বাণী উচ্চারিত হচ্ছে আমাদের জীবনযাত্রার ক্ষেত্রে। প্রত্যেকটি মানুষের একটি স্বাতন্ত্র্যবোধ রয়েছে। এই স্বাতন্ত্র্যবোধ গড়ে ওঠে মানুষের জীবনের বিশেষ গতি, প্রবণতা প্রতিক্রিয়া পছন্দ ও অপছন্দকে ভিত্তি করে। মানুষের উচিত এটির প্রতি শ্রদ্ধাবান হওয়া, অন্যের স্বাতন্ত্র্যকে নকল না করে। আমাদের পক্ষে আত্মবিশ্বাস, আত্মনির্ভরতা আপন মানসিক বিন্যাসের ওপর যে আমাদের নিজস্ব আস্থা থাকা দরকার তা শেখ হাসিনা তার মৌলিক ভাবনার জগতে সবাইকে টেনে নেয়ার চেষ্টা অব্যাহত রেখেছেন।\nকীভাবে এ জাতিকে উন্নততর অবস্থার পরিবর্তন করা যেতে পারে সে ভাবনা তাকে করতে হচ্ছে প্রতিনিয়ত। কিন্তু তার ভাবনাকে কতটা শ্রদ্ধা করা হচ্ছে সেটাই এখন বড় প্রশ্ন হয়ে দাঁড়িয়েছে। দেখা যাচ্ছে, তার দল আওয়ামী লীগে সেই সঙ্গে সরকারের অভ্যন্তরে কারো কারো মনে হঠাৎ করে অশুভ কর্ম-প্রক্রিয়া জেগে ওঠে। একজন নেতা কীরূপ প্ররোচনায় অপরাধমূলক কাজ করে? কেনই বা সাধারণ মানুষ অপরাধ বা মন্দ কাজ করে? হিংস্র রক্তপাত, খুন, ধর্ষণ প্রতিদিন বেড়েই চলছে, তাই জানা দরকার এ অপরাধের উৎস কোথায়? কীভাবেই বা একে সমাজ থেকে নির্মূল করা যায়। এই একবিংশ শতাব্দীতে সারা বিশ্বে এক বৈপ্লবিক পরিবর্তন ঘটেছে।\nবিশেষত আণুবিক বিজ্ঞানের ক্ষেত্রে। তাতে ওই সাক্ষী বা কর্তা বা বিষয়ী ধীরে ধীরে আধুনিক বিজ্ঞানের দৃশ্যপটের দিগন্তে দেখা দিচ্ছেন। কোয়ান্টামসংক্রান্ত ব্যাপারগুলো বুঝতে চেতনার খানিকটা কাজ রয়েছে- একজন বৈজ্ঞানিক এভাবেই ব্যাপারটা তুলে ধরেন। তাই ভৌত বিজ্ঞানের সামনে চেতনার এক নতুন মাত্রা, সত্যোপলব্ধির এক নতুন মাত্রা খুলে যাচ্ছে।\nবর্তমানে পাশ্চাত্যে মনস্তত্ত্বে চেতনাবিষয়ক পর্যালোচনা গুরুত্ব পাচ্ছে। এতকাল ওখানে তার স্থান ছিল না। এখন বিষয়টি দিন দিন গুরুত্ব পাচ্ছে নানা দিক থেকে। তাত্ত্বিক দিক থেকে পদার্থবিদ্যা বা জীববিদ্যা পর্যালোচনার সময় মানব সত্তায় নিহিত কিছু নিগূঢ় বস্তুর সত্যতা সম্বন্ধে ইঙ্গিত পাওয়া যায়।\nকার্যকারিতার দিক থেকে মানবীয় পরিস্থিতি নজরে পড়ে; মানবীয় মনস্তত্ত্ব ও সম্প্রতি অত্যন্ত বিকৃত রূপ নিয়েছে, প্রযুক্তিবিদ্যার প্রভ‚ত উন্নতির কারণে। ভৌত বিজ্ঞানে এই সমস্যাকে বেশিদিন উপেক্ষা করে চলতে পারে না। যদি মানুষ শান্তি চায়, জীবনে পূর্ণ সাফল্য চায় তার নিজের মন ও চেতনা নিয়ে পর্যালোচনা করা দরকার। কিন্তু মানুষ সেটা ভালোভাবে করছে না বলেই এত অশান্তি, এত অনাচার এই বিশ্ব সমাজে।\nআমাদের প্রধানমন্ত্রী কিছুদিন আগে এক বক্তৃতায় ধর্মীয় মূল্যবোধের কথা বলেছেন। এ রূপ মূল্যবোধ বিকশিত হওয়ার পথটা কী তা তিনি ব্যাখ্যাও করেছিলেন। কিন্তু নেতাকর্মীরা কি সে পথে হাঁটছে? দেশে ক্ষমতাধিকারীর ক্ষমতা অপপ্রয়োগের ফলে সমাজে কতই না অন্যায় হয়ে চলেছে। দেশের প্রত্যেক নাগরিকেরই রাষ্ট্রীয় সেবা পাওয়ার অধিকার রয়েছে।\nকেননা জনগণই রাষ্ট্রের মালিক। সরকারের যে সব প্রতিষ্ঠান রয়েছে সেগুলোর কাজই হচ্ছে রাষ্ট্র ও জনগণকে সেবা প্রদান করা। সরকারি কর্মকর্তা-কর্মচারীগণ সেবাদানে আশানুরূপ আন্তরিক নয়। বিভিন্ন সরকারি দফতরে ন্যায়সঙ্গত সেবা প্রত্যাশী নাগরিকদের ঘুষ দিতে হয়। অনেক সময় এ ঘুষের পরিমাণ নাগরিকের সামর্থ্যরে বাইরে চলে যায়।\nএসব ঘুষ চাওয়ার ব্যাপার সাধারণ নাগরিককে খুবই কষ্টের মধ্যে ফেলে দেয়। সরকারি উঁচু-নিচু স্তরের অসংখ্য কর্তাব্যক্তি বা ক্ষমতাধিকারীদের অন্যায়-অবিচারের শতশত দৃষ্টান্ত রয়েছে। বহুকাল থেকেই ঘুষ সংস্কৃতি চালু রয়েছে। সমাজে অন্যায় বৃদ্ধি পেতে থাকলে গণতান্ত্রিক রাষ্ট্র দিন দিন দুর্বল হয়ে পড়ে। সমাজে দারিদ্র্য থাকতে পারে, অজ্ঞান থাকতে পারে, ওগুলো রাষ্ট্রকে দুর্বল করে না।\nকিন্তু যদি অবিচার থাকে, আর তার মাত্রা যদি বৃদ্ধি পেতেই থাকে তবে তা রাষ্ট্রের গণতান্ত্রিক কাঠামোকে নড়বড়ে করে দেয়। গণতান্ত্রিক কাঠামো নড়বড়ে হয়ে গেলে সামাজিক অশান্তি বাসা বাঁধে। ক্ষমতাধিকারী লোক যদি ক্ষমতার অপব্যবহার করে তখনই অন্যায়-অবিচার সমোপস্থিত হয়। ক্ষমতা অপব্যবহারকারীদের মধ্যে কোনো আধ্যাত্মিক শক্তি নেই, যার সাহায্যে সে ক্ষমতাকে হজম করে তা দিয়ে জনহিতকর কাজ করতে পারে। গণতান্ত্রিক রাষ্ট্রের শক্তি বৃদ্ধি ও লাখ লাখ লোকের সমস্যা সমাধানের জন্য গণতান্ত্রিক পদ্ধতিকে সাহায্য করতে প্রয়োজন একটি তত্ত্বনির্ধারক দর্শনের।\nসেরূপ দর্শনের কথাই শেখ হাসিনাকে ভাবতে হচ্ছে। ক্ষমতা লাভের প্রয়োজন আছে কিন্তু জানতে হবে কীভাবে রাষ্ট্রের কল্যাণে, জনগণের কল্যাণে করা যায় এর প্রকৃষ্ট ব্যবহার; ক্ষমতা হজমশক্তির যোগ্যতা তৈরি হয় সাধনার দ্বারা। ক্ষমতাধিকারীদের হজমশক্তি আসে তাদেরই অন্তর্নিহিত এক গভীরতর উৎস থেকে যথা মানবসত্তার আধ্যাত্মিক প্রকৃতি। ক্ষমতাধিকারী সেই শক্তির বিকাশ যখন ঘটাতে পারবে তখন সবকিছুই সহজ হয়ে যাবে। তখন কোনো অবিচার নয়, কোনো দলন নয়, কোনো শোষণ নয়, কেবল মানবিকতার ভাব, সেবার ভাবই অনুপ্রাণিত করতে থাকবে সারা কর্মজীবন ধরে।\nযদি প্রশাসনে নিযুক্ত ব্যক্তিদের অন্তত ১০ বা ১৫ শতাংশকেও এই দর্শনের ভাবাদর্শে শিক্ষিত করে তোলা যায় তবে রাষ্ট্র মানবিক পরিস্থিতিতে এক প্রচণ্ড পরিবর্তন সাধন হবে। কিন্তু এখনো এমনটি ঘটছে না, যদিও এর প্রতিকার আমাদের জানা আছে। যেহেতু প্রতিকার আমাদের হাতেই আছে তাই ভয় পাওয়ার কারণ নেই। অনাচার, অত্যাচার একটি ব্যাধি।\nএ ব্যাধি খুবই খারাপ, এর বাইরেও ব্যাধি আছে, যে ব্যাধির কোনো প্রতিকার নেই। ব্যাধি খারাপ কিন্তু প্রতিকারহীন ব্যাধি আরো খারাপ। যে ব্যাধির প্রতিকার, সহজলভ্য সে ব্যাধি একদিন না একদিন দূর হবেই। আমি আশা করি বাংলাদেশের মানুষ এমন ভাবনার আলোকে বিকশিত হবে যে ভাবনায় দেশপ্রেম, মানবপ্রেম ও জনসেবায় উদ্বুদ্ধ হবে। শেখ হাসিনা এই ভাবনা নিয়ে কাজ করছেন।\nআধুনিক সভ্যতায় পরম ক্ষমতাশালী ব্যক্তিকেই ক্ষত্রিয় চিহ্নিত করা হয়। ক্ষত্রিয় একটি সম্প্রদায় একটি গোত্র। ক্ষমতার বিচারে ক্ষত্রিয় সবার ওপরে। সে হিসেবে আমেরিকান প্রেসিডেন্ট ক্ষত্রিয়, রাশিয়ার প্রেসিডেন্ট ক্ষত্রিয়, ভারতের প্রধানমন্ত্রী নরেন্দ্র মোদি ক্ষত্রিয়, আমাদের প্রধানমন্ত্রীও ক্ষত্রিয়। কারণ এরা পরম ক্ষমতাশালী। অনেকে মুকুটধারী না হয়েও পরম ক্ষমতাধিকারী। যাদের ক্ষমতা আছে তাদের সবারই একটা নতুন ধরনের সামর্থ্য চাই। যার দ্বারা তারা ক্ষমতাকে হজম করতে পারেন।\nক্ষমতা হজম করে সব মানুষের কল্যাণে ক্ষমতা প্রয়োগ করতে পারেন। রাজনৈতিক বা প্রশাসনিক ক্ষমতাধিকারী ব্যক্তিকে মহৎ হতে হবে। তারা যেন ক্ষমতার স্পর্শে নিজেকে মহৎবোধ করার সামর্থ্য অর্জন করতে পারে। এরূপ সামর্থ্য অর্জনকারী শাসকের রাষ্ট্রকে লোকতান্ত্রিক রাষ্ট্র বলা হয়। রাজনৈতিক ও প্রশাসনিক ক্ষমতার সংশর্স্পে এসে নিজেদের মহৎ বোধ করবেন, ক্ষুদ্র হবে না। ক্ষুদ্র হয় সামন্ততান্ত্রিক প্রশাসনে। সামন্ততান্ত্রিক ক্ষমতা নর-নারীকে স্পর্শ করে তাদের খর্ব করার জন্য।\nগণতান্ত্রিক সমাজে রাজনৈতিক ক্ষমতা জনগণকে স্পর্শ করে তাদের আত্মসম্মানবোধ ও স্বাধীন চেতনা জাগিয়ে তাদের আরো বড়, আরো মহৎ করে তুলতে। আজ সমাজের মধ্যে অন্তবিক্ষোভের আভাস মিলছে। এ ক্ষুব্ধভাবাপন্ন মানুষগুলোকে সত্যোপলব্ধি করার সুযোগ তৈরিতে শাসন ব্যবস্থায় নতুনত্ব আনতে হবে। শক্তিশালী অনৈতিক আমলাতান্ত্রিক অচলায়তন ভাঙতে হবে। সে ভাবনা কি শেখ হাসিনা ভাবছেন? নিশ্চয়ই তিনি নতুন করে ভাবছেন। এ বিশ্বাস দেশবাসীর রয়েছে।\n- লেখক: ফনিন্দ্র সরকার- আন্তর্জাতিক বিশ্লেষক ও কলামিস্ট\nফনিন্দ্র সরকার : স্বাধীন সার্বভৌম বঙ্গবন্ধু শেখ মুজিবুর রহমান জাতির জনক বাঙালি জাতির অধিকার


computer বন্ধ হতে বেশি time নিচ্ছে? | Bd Tips Tech-best bangla tech site\ncomputer বন্ধ হতে বেশি time নিচ্ছে?\nবিডি টিপ্স টেকে আপনাদের স্বাগতম।কাজ শেষে যখন কম্পিউটারটি বন্ধ করতে শাটডাউনে ক্লিক করছেন, কখনো কখনো সে সময়ে একটু বেশি সময় নিতে পারে।\nকেন হয়: সাধারণত কম্পিউটার বন্ধ হওয়ার সময় অনেক প্রোগ্রামও বন্ধ হয়। যদি শাটডাউনের সময় Shutting down বার্তা অনেকক্ষণ দেখায়, তবে বুঝবেন এটি সিস্টেমের কাজ করার (প্রসেস) সমস্যা। কিংবা programs need to close বার্তা দেখিয়ে তালিকার কিছু প্রোগ্রাম বন্ধ করতে বলে আটকে গেলে বুঝতে হবে এটি সফটওয়্যারের সমস্যা। আবার উইন্ডোজ হালনাগাদ নিয়ে সেটি সম্পন্ন করার জন্যও সময় নেয়। র্যামে পেজ ফাইল তৈরি হলেও এমন হতে পারে। সমস্যা চিহ্নিত হলে সমাধান দ্রুত করা যায় তাই পরের ধাপগুলো অনুসরণ করুন।\nএটিও পড়ুন কিছু notepad ট্রিকস (part-3)\nকাজ বন্ধ করতে:-\nShutting down…পর্দা দেখিয়ে বেশি সময় নিলে উইন্ডোজ রেজিস্ট্রির HKEY_LOCAL_MACHINE থেকে SOFTWARE থেকে Microsoft-এ যান। Windows থেকে CurrentVersion-এর Policies থেকে System-এ গেলে VerboseStatus নামের এন্ট্রি দেখতে পাবেন। এতে ক্লিক করে এর Value Data ০–এর জায়গায় 1 লিখে দিন। VerboseStatus নামের এন্ট্রি না পেলে এই নামে নতুন একটি এন্ট্রি খুলে তার মান ১ করে দিন।\nকখনো কম্পিউটার বন্ধের সময় programs need to close বার্তা দেখিয়ে তালিকার অনেক প্রোগ্রাম বন্ধ করতে বলে। অনেক সময় Force shut down-এ ক্লিক করার পরেও তা বন্ধ হতে চায় না। এ জন্য উইন্ডোজ ৭ অপারেটিং সিস্টেমেরে স্টার্টমেনুর সার্চের ঘরে msconfig লিখুন। msconfig.exe-এ ক্লিক করলে সিস্টেম কনফিগারেশন খুলে যাবে। এখানের General ট্যাবের Selective startup থেকে Load Startup-এর টিক চিহ্ন তুলে দিন। এবার Services ট্যাবের নিচে Hide all Microsoft Services এ টিক চিহ্ন দিয়ে Disable All এ ক্লিক করুন। Ok করলে উইন্ডোজ কনফিগারেশন পরিবর্তনের জন্য কম্পিউটার পুনরায় চালু (রিস্টার্ট) করতে বলবে। কম্পিউটার রিস্টার্ট করলে সমস্যা সমাধান হবে। অনেক সময় কিছু প্রয়োজনীয় মাইক্রোসফট সার্ভিসও বন্ধ হতে পারে। ফলে উইন্ডোজের কিছু সেটিংসের পরিবর্তন হয়। ঘাবড়ে না গিয়ে msconfig-এ আবার গিয়ে Services ট্যাবের যে সেবাটি দরকার, তাতে টিক দিয়ে ওকে করলেই সমস্যা দূর হবে।\nএটিও পড়ুন keyboard এর shortcut গুলি দেখে নিন\nউইন্ডোজ আপডেট বন্ধ:-\nControl Panel থেকে All Control Panel Items এ গিয়ে Windows Update এ যান। বাঁয়ের Change settings এ ক্লিক করুন। Important updates এ ক্লিক করে Never check for updates (not recommended) নির্বাচন করে ওকে করলেই বন্ধ হবে।ধন্যবাদ শেয়ার করতে ভুলবেন না।


সমাবর্তনের জন্য প্রস্তুত ঢাবি, সহযোগিতা চাইলেন উপাচার্য\nপ্রকাশিত: ২:৩১ অপরাহ্ণ, অক্টোবর ৪, ২০১৮ | আপডেট: ২:৩১:অপরাহ্ণ, অক্টোবর ৪, ২০১৮\nঢাকা বিশ্ববিদ্যালয়ের ৫১তম সমাবর্তন উপলক্ষে সব প্রস্তুতি শেষ করেছে ঢাকা বিশ্ববিদ্যালয়। সব কিছু সুষ্ঠুভাবে সম্পাদনের লক্ষ্যে সবার সহযোগিতা চেয়েছেন বিশ্ববিদ্যালয়ের উপাচার্য অধ্যাপক ড. মো. আখতারুজ্জামান।\nবৃহস্পতিবার (০৪ অক্টোবর) দুপুর ১২টায় বিশ্ববিদ্যালয়ের আব্দুল মতিন ভার্চুয়াল ক্লাসরুমে এক সংবাদ সম্মেলনে এ সহযোগিতা কামনা করেন তিনি।\nশনিবার (৬ অক্টোবর) বিশ্ববিদ্যালয়ের কেন্দ্রীয় খেলার মাঠে বেলা সাড়ে ১১টায় এ সমাবর্তন অনুষ্ঠিত হবে। এতে সভাপতিত্ব করবেন বিশ্ববিদ্যালয়ের আচার্য্য ও রাষ্ট্রপতি মো. আবদুল হামিদ। সমাবর্তন বক্তা থাকবেন জাতীয় অধ্যাপক ড. আনিসুজ্জামান।\nসাংবাদিকদের প্রশ্নের উত্তরে ঢাবি উপাচার্য বলেন, আমরা সমাবর্তনকে বিশ্ববিদ্যালয়ের সাংস্কৃতিক ঐতিহ্যে রূপ দিতে চাই। এটি হবে বিশ্ববিদ্যালয়ের ক্যালেন্ডার ইভেন্ট। আমরা মধ্য নভেম্বর থেকে মধ্য জানুয়ারির মধ্যে প্রতিবছর সমাবর্তন আয়োজন করার চেষ্টা করব।\nসমাবর্তন উপলক্ষে নিরাপত্তা ব্যবস্থা নিয়ে তিনি বলেন, বিশ্ববিদ্যালেয়ের প্রক্টরিয়াল বডি সব ধরনের নিরাপত্তা নিয়েছে। আমি সবাইকে অনুরোধ করব ক্যাম্পাস এলাকায় যানবাহন চলাচলে যেন গ্র্যাজুয়েটদের অসুবিধা না হয়। সমাবর্তন শিক্ষার্থীদের বিশ্ববিদ্যালয় জীবনের গুরুত্বপূর্ণ দিন।\nসমাবর্তনের জন্য ২১ হাজার ১১১ জন গ্র্যাজুয়েট রেজিস্ট্রেশন করেছেন। অনুষ্ঠানে কৃতি শিক্ষক ও শিক্ষার্থীকে ৯৬টি স্বর্ণপদক, ৮১ জনকে পিএইচডি এবং ২৭ জনকে এমফিল ডিগ্রি দেবে হবে। অন্যদিকে অধিভূক্ত সাত কলেজের ৪ হাজার শিক্ষার্থী ঢাকা কলেজ ও ইডেন কলেজে অংশ নিবে।\nঅবসরে জাফর ইকবাল


প্রকাশিত: ১২:৫০ অপরাহ্ণ, অক্টোবর ২১, ২০১৯\nঅনলাইন ডেস্ক : আট দিনের সিঙ্গাপুর-জাপানের রাষ্ট্রীয় সফরের অংশ হিসেবে সোমবার জাপানের রাজধানী টোকিও পৌঁছেছেন রাষ্ট্রপতি মো. আবদুল হামিদ। স্থানীয় সময় সকালে তিনি হেনেদা আন্তর্জাতিক বিমানবন্দরে পৌঁছান। সেখানে জাপানে নিযুক্ত বাংলাদেশি রাষ্ট্রদূত রাবাব ফাতিমা এবং জাপানের পররাষ্ট্রমন্ত্রীর বিশেষ সহকারী হেনজিরো মনজি তাকে স্বাগত জানান।\nরাষ্ট্রপতির প্রেস সচিব মো. জয়নাল আবেদিন বার্তা সংস্থা ইউএনবিকে এ তথ্য জানান।\nরাষ্ট্রপতির দুই দেশ সফরের অংশ হিসেবে সিঙ্গাপুর এয়ালাইন্সের নিয়মিত ফ্লাইট এসকিউ ৪৪৯ রোববার স্থানীয় সময় দুপুর ১টা ২৫ মিনিটে সিঙ্গাপুরের উদ্দেশে হযরত শাহজালাল আন্তর্জাতিক বিমানবন্দর ত্যাগ করে। রাষ্ট্রপতি ও তার সফরসঙ্গীদের বহনকারী ফ্লাইটটি স্থানীয় সময় সন্ধ্যা ৭টা ২০ মিনিটে সিঙ্গাপুরের চাঙ্গি বিমানবন্দরে অবতরণ করে। সেখানে তিন ঘণ্টা যাত্রাবিরতির পর রাষ্ট্রপতি অপর ফ্লাইট সিঙ্গাপুর এয়ারলাইন্সের ফ্লাইট এসকিউ ৬৩৬-তে করে স্থানীয় সময় রাত ১০টা ৫০ মিনিটে জাপানের উদ্দেশে রওনা দেন।\nগণমাধ্যমের খবরে বলা হয়েছে, জাপানের সম্রাট আগামী সপ্তাহে শতাব্দি পুরোনো প্রথা অনুযায়ী অনুষ্ঠানে তার অভিষেকের কথা ঘোষণা করবেন। অনুষ্ঠানে ১৭০টির বেশি দেশের রাষ্ট্রপ্রধান ও উচ্চপদস্থ কর্মকর্তাসহ প্রায় ২ হাজার লোক উপস্থিত থাকবেন।\nসম্রাট নারুহিতোর (৫৯) বাবা আকিহিতোর সিংহাসন পরিত্যাগ করার পর মে মাসে তিনি সিংহাসনে আরোহণ করেন। বিগত দুই শতকে সম্রাট আকিহিতোই প্রথম সিংহাসন পরিত্যাগকারী সম্রাট। জাপানের ঐতিহ্য অনুযায়ী উত্তরাধিকার সূত্রে তিনি ১২৬তম সম্রাট।\n২৩ অক্টোবর রাষ্ট্রপতি হামিদ জাপানের দ্বিতীয় বৃহত্তম নগরী ইয়োকোহামা সফর করবেন। একই দিন টোকিওর হোটেল নিউ ওটানিতে কসোভোর প্রেসিডেন্ট হাশিম থাওই বাংলাদেশ রাষ্ট্রপতি আবদুল হামিদের সঙ্গে দেখা করবেন।\nরাষ্ট্রপতি হোটেল নিউ ওটানিতে জাপানের প্রধানমন্ত্রী শিনজো আবে আয়োজিত একটি ভোজসভায় অংশ নেবেন।\nদেশে ফেরার সময় রাষ্ট্রপতি ফের দুই দিনের সফরে সিঙ্গাপুর যাবেন। দ্বিতীয় পর্যায়ে ২৫ থেকে ২৭ অক্টোবর তিনি সিঙ্গাপুর সফর করবেন।\nকরোনা ভয়াবহ আকারে ছড়িয়ে পড়েছে, বাড়ছে অনাকাঙ্ক্ষিত মৃত্যু : কাদের


স্টাফ রিপোর্টার : উপকূলবর্তী এলাকার নদী ভাঙন রোধ ও বাঁধ সংস্কার করার দাবি জানিয়ে উপকূল অঞ্চলের এমপিরা বরাদ্দ বাড়ানোর তাগিদ দিয়েছেন। বাজেটে উপকূল এলাকার জন্য বেশি বরাদ্দ রাখার জন্য সংশ্লিষ্ট বিভাগের দৃষ্টি আকর্ষণ করেন তারা। গতকাল বুধবার জাতীয় সংসদের মন্ত্রী হোস্টেলে আইপিডি সম্মেলন কক্ষে জলবায়ু পরিবর্তনের প্রভাব, সাম্প্রতিক ঘূর্ণিঝড় ও উপকূলের সুরক্ষা শীর্ষক গোলটেবিল বৈঠকে এ দাবি জানান এমপিরা।\nপরিবেশ ও বন মন্ত্রণালয় সম্পর্কিত সংসদীয় স্থায়ী কমিটির সভাপতির কার্যালয় ও বেসরকারি সংস্থা কোস্ট ট্রাস্ট যৌথভাবে এ গোলটেবিল বৈঠকের আয়োজন করে।\nসংসদীয় কমিটির সভাপতি ড. হাছান মাহমুদের সঞ্চালনায় অনুষ্ঠানে প্রধান অতিথি হিসেবে বক্তব্য রাখেন পানিসম্পদ মন্ত্রী ব্যারিস্টার আনিসুল ইসলাম মাহমুদ। এছাড়া প্যানেল আলোচনায় অংশ নিয়ে মতামত তুলে ধরেন, সংসদ সদস্য আ খ ম জাহাঙ্গীর হোসাইন, তালুকদার মো. ইউনুস, তালুকদার আব্দুল খালেক, এ কে শাহজাহান কামাল, মুস্তফা লুৎফুল্লাহ, মো. নবী নেওয়াজ, পঞ্চানন বিশ্বাস, টিপু সুলতান, নাহিম রাজ্জাক, এম এ আউয়াল, রহিম উল্লাহ, জেবুন্নেছা আফরোজ, আলী আজম, মো. ইলিয়াছ এবং আশেক উল্লাহ রফিক। সেন্টার ফর পলিসি রিসার্চের চেয়ারম্যান ড. আতিক রহমান, বাংলাদেশ পরিবেশ আন্দোলনের প্রতিনিধি, উন্নয়ন ধারা ট্রাস্ট-এর মেম্বার সেক্রেটারি, কোস্ট ট্রাস্টের সিও রেজাউল করিম চৌধুরীও বৈঠকে বক্তব্য রাখেন।\nঅনুষ্ঠানে বক্তারা বলেন, উপকূলীয় এলাকায় বেড়িবাঁধ তৈরি, নদী ভাঙন রোধে ব্যবস্থা, নদীর গতিপথ ফিরিয়ে আনা, চ্যানেল খনন, সøুইস গেট সঠিকভাবে রক্ষণাবেক্ষণ ও পানিসম্পদ মন্ত্রণালয়ে বেশি করে বাজেট বরাদ্দের সুপারিশ করেন।\nকোস্ট ট্রাস্টের সুপারিশকৃত এলাকায় বেড়িবাঁধ নির্মাণ এবং ৬০-এর দশকে নির্মিত বেড়িবাঁধ সঠিকভাবে রক্ষণাবেক্ষণ, জলবায়ু ট্রাস্টের টাকা সঠিকভাবে সঠিক জায়গায় ব্যয় করা, পার্লামেন্ট ককার্স টিম গঠন, উপকূলীয় বোর্ড গঠন, উপকূলকে নিয়ে পৃথক বাজেট প্রণয়নের সুপারিশ করেন বক্তারা।\nপানিসম্পদ মন্ত্রী বলেন, উপকূলীয় এলাকার জন্য নতুন নতুন প্রকল্প পাস করা হয়েছে, বাঁধগুলো শক্তভাবে করা, সিএমবি নামে একটি নতুন প্রকল্প নেওয়া হয়েছে। এছাড়া তিনি কোস্ট ট্রাস্টের প্রতিনিধিদের পলিসি পেপার তৈরি করে সংসদ সদস্যসহ মন্ত্রণালয়কে প্রেরণের অনুরোধ করেন।\nঘটনাপ্রবাহ: উপকূলীয় অঞ্চলে বরাদ্দ বাড়ানোর দাবি এমপিদের


মানি ট্রান্সফার সার্ভিস চালু করছে ফেসবুক! - ইনফোপিডিয়া\nপ্রচ্ছদ > তথ্যপ্রযুক্তি > জেনে রাখুন > মানি ট্রান্সফার সার্ভিস চালু করছে ফেসবুক!\nin জেনে রাখুন 15 April 2014\nউল্লেখ্য, অনলাইনে টাকা ট্রান্সফারের দিকে দিন দিন ঝুঁকছে মানুষ। গুগলও আগামী বছরে ‘মানি ওয়ালট’ নামে টাকা ট্রান্সফার সুবিধা চালু করতে যাচ্ছে। ‘পেপাল’ নামের একটি কম্পানি ২০১৩ সালে ২৭ বিলিয়ন মার্কিন ডলার ট্রান্সফার করতে সক্ষম হয়েছে। ভোদেফোন রুমানিয়ায় গত মাসে অনুরূপ মোবাইল মানি এক্সচেঞ্জ চালু করেছে। তারা আফ্রিকাতেও ওই সার্ভিসের ব্যাপক সাড়া পেয়েছে। তারা এখন ওই সেবা পশ্চিম এবং সেন্টাল ইউরোপে চালু করতে যাচ্ছে। এ প্রসঙ্গে অ্যাপলের চিফ এক্সিকিউটিভ টিম কুক বলেন, “প্রতিষ্ঠানগুলোর মোবাইল পেমেন্ট সার্ভিস চালুর নেপথ্যে মূল অনুপ্রেরণা জুগিয়েছে আইফোন ফাইভ এস স্মার্ট ফোন। এই ফোনের ফিঙ্গার প্রিন্ট সেন্সর নিরাপদ বলেই এর মাধ্যমে মানুষ টাকা ট্রান্সফারে ভরসা পাচ্ছে।”\nPrevious: জাতীয় বিশ্ববিদ্যালয়ে স্নাতক পাস কোর্সে ভর্তি\nNext: নার্গিস ফাখরির অফিসিয়াল ওয়েবসাইট চালু


‘ফররুখ আহমদ: শ্রেষ্ঠ শিশু-কিশোর সাহিত্য’\nমুহম্মদ মতিউর রহমান : আলোচ্য গ্রন্থটি কবি ফররুখ আহমদের বিভিন্ন শিশুতোষ গ্রন্থ থেকে নির্বাচিত ছড়া, কবিতা, গান ও গল্পের সংকলন। এতে কবির প্রখ্যাত ‘পাখির বাসা’ শিশুতোষ গ্রন্থ থেকে ১৭টি, ‘হরফের ছড়া’ গ্রন্থ থেকে ২৬টি, ‘চিড়িয়াখানা’ গ্রন্থ থেকে ১৭টি, ‘ছড়ার আসর’ গ্রন্থ থেকে ৬টি, ‘ছড়া ছবির দেশে’ গ্রন্থ থেকে ৮টি, ‘ফুলের জলসা’ গ্রন্থ থেকে ১৮টি, ‘পাখির ছড়া’ গ্রন্থ থেকে ১৭টি, ‘কাগা-বগা ও হিজিবিজি’ গ্রন্থ থেকে ১৩টি ছড়া- কবিতা, ‘গীতিকাব্য’ গ্রন্থ থেকে ৯টি গান ও ‘সাত ডাকাত ও হাতেম তায়ী’ গল্পটি সংকলিত হয়েছে। উপরোক্ত ছড়া, কবিতা, গান ও গল্প সবই শিশু- কিশোরদের উপযোগী।\nউপরোক্ত সংকলনটি কবি ফররুখ আহমদের শিশু- কিশোর রচনাবলির প্রতিনিধিত্বমূলক একটি মূল্যবান গ্রন্থ। গ্রন্থটি পাঠ করলে ফররুখ আহমদের শিশুতোষ রচনাবলি সম্পর্কে একটি সুস্পষ্ট ধারণা লাভ করা সম্ভব। গ্রন্থটির প্রচ্ছদ ও অলঙ্করণে বাংলাদেশের প্রখ্যাত তিনজন গুণীশিল্পী সযতœ অবদান রেখেছেন। তাঁদের নিপুণ অঙ্কনশৈলীতে বিচিত্র রঙে সুশোভিত ও দৃষ্টিনন্দন হয়ে উঠেছে গ্রন্থটি। শিশু- কিশোরদের নিকট অত্যন্ত আকর্ষণীয়ভাবে বাংলাদেশের একজন শ্রেষ্ঠ কবির অমূল্য কাব্য -সম্ভার সুন্দরভাবে প্রকাশের জন্য ‘দেশজ প্রকাশন ’কে ধন্যবাদ ও কৃতজ্ঞতা জানাই। মানসম্মত কাগজে চার রঙে নিখুঁতভাবে মুদ্রিত এ গ্রন্থটির মূল্য মাত্র ৫০০ টাকা।\nবাংলা সাহিত্যের অন্যতম শ্রেষ্ঠ মৌলিক প্রতিভাধর শক্তিমান কবি ফররুখ আহমদ (জন্ম:১০ জুন ১৯১৮- মৃত্যু ১৯ অক্টোবর ১৯৭৪)। তিনি সাহিত্যের বিভিন্ন শাখায় অবদান রাখলেও মূলত কবি হিসাবে সমধিক পরিচিত। বাংলা কাব্যের বিভিন্ন শাখায় তাঁর অবদান অপরিসীম। গীতি কবিতা, সনেট, ব্যঙ্গকবিতা, শিশুতোষ ছড়া-কবিতা, মহাকাব্য, গীতিনাট্য , কাব্যনাট্য ইত্যাদি বিভিন্ন রূপরীতিতে তিনি অনবদ্য কাব্য সম্ভার উপহার দিয়ে গেছেন। চল্লিশের দশকে তাঁর কাব্য -প্রতিভার উন্মেষ ঘটে। তাঁকে চল্লিশের শ্রেষ্ঠ কবি হিসাবে গণ্য করা হয়। প্রকৃতপক্ষে, জীবনকালে তিনি সমকালীন কবিদের মধ্যে সর্বাধিক প্রতিভাবান ও জনপ্রিয় কবি ছিলেন। তিনি আদর্শনিষ্ঠ, ঐতিহ্য- সচেতন, স্বদেশপ্রেমিক ও জাতীয় জাগরণের বলিষ্ঠ কবিকণ্ঠ হিসাবে সর্বজনস্বীকৃত। তাঁর রচিত গীতিকাব্য, মহাকাব্য,সনেট, ব্যঙ্গকাব্য, গীতিনাট্য, কাব্যনাট্য ইত্যাদি সম্পর্কে অনেকেই আলোচনা করেছেন। কিন্তু তাঁর রচিত শিশু- কিশোর রচনাবলি নিয়ে তেমন একটা আলোচনা হয়নি।\nফররুখ আহমদের শিশু- কিশোরদের উপযোগী গ্রন্থের সংখ্যা মোট ছাব্বিশটি। এগুলো যথাক্রমে- ১.পাখীর বাসা, ২. হরফের ছড়া, ৩.নতুন লেখা, ৪.ছড়ার আসর -১, ৫. চিড়িয়াখানা, ৬. ফুলের জলসা, ৭. কিসসা কাহিনী, ৮. ছড়ার আসর-২, ৯. ছড়ার আসর-৩, ১০. সাঁঝ সকালের কিসসা, ১১. আলোকলতা,১২. খুশির ছড়া, ১৩. মজার ছড়া, ১৪. পাখির ছড়া, ১৫. রং মশাল,১৬ জোড় হরফের ছড়া, ১৭. পড়ার শুরু, ১৮. পোকামাকড়, ১৯. ফুলের ছড়া,২০. দাদুর কিসসা,২১. সাঁঝ সকালের কিসসা, ২২. সাত ডাকাত ও হাতেম তায়ী।\nউপরোক্ত শিশু- কিশোর গ্রন্থসমূহের মধ্যে কবির জীবনকালে মাত্র চারটি গ্রন্থ প্রকাশিত হয়। তাঁর ইন্তিকালের পর আরো তিন-চারটি গ্রন্থ প্রকাশিত হলেও বাকি গ্রন্থগুলো এখনো অপ্রকাশিত রয়েছে। এছাড়া, কবি শিশু- কিশোরদের পাঠ্যপুস্তক হিসাবে আরো চারটি গ্রন্থ রচনা করেন। এগুলো হলো- নয়া জামাত, প্রথমভাগ, দ্বিতীয়ভাগ, তৃতীয়ভাগ ও চতুর্থভাগ। এগুলো যথাক্রমে বিভিন্ন শিশু শ্রেণিতে একসময় পাঠ্য Ñতালিকাভুক্ত ছিল। সে হিসাবে একসময় এর বহুল প্রচার ছিল।\nফররুখ আহমদের রচিত শিশু- কিশোর রচনাবলির তালিকা দেখে স্পষ্টতই ধারণা করা চলে যে, বাংলা শিশু- কিশোর সাহিত্যে তাঁর অবদান বিশাল ও বৈচিত্র্যপূর্ণ। মূলত বাংলা সাহিত্যের শ্রেষ্ঠ শিশু সাহিত্যিকদের অন্যতম ফররুখ আহমদ। বাংলা সাহিত্যের শ্রেষ্ঠ শিশু সাহিত্যিক হিসাবে রবীন্দ্রনাথ ঠাকুর (১৮৬১- ১৯৪১), সুকুমার রায় (১৮৮৭- ১৯২৩), কবি গোলাম মোস্তফা (১৮৯৫-১৯৬৪), কাজী নজরুল ইসলাম, (১৮৯৯- ১৯৭৬) ,জসীম উদ্দীন (১৯০৩-), ফররুখ আহমদ বিশেষ উল্লেখযোগ্য। সংখ্যা বিচারে উপরোক্ত বিশিষ্ট কবিদের শিশুসাহিত্যিকদের মধ্যে ফররুখ আহমদ অন্যতম শ্রেষ্ঠ। তাছাড়া, শুধু সংখ্যার বিচারে নয়, মানগত বিচারেও ফররুখ আহমদের শিশুতোষ ছড়া- কবিতা নিঃসন্দেহে উৎকর্ষমন্ডিত ও বাংলা শিশু সাহিত্যের অমূল্য সম্পদ ।\nশিশুতোষ রচনার ক্ষেত্রে বিশেষ কয়েকটি বিষয়ের প্রতি সচেতন থাকা জরুরি। প্রথমত, শিশুÑ মনস্তত্ত্ব, দ্বিতীয়ত, শিশু- কিশোরদের উপযোগী ভাব ও বিষয় নির্বাচন, তৃতীয়ত, শিশু-কিশোরদের বোধগম্য সহজ, সরল শব্দ ও চতুর্থত, প্রাঞ্জল বর্ণনা। উপরোক্ত বিষয়গুলো বিবেচনায় নিয়ে ফররুখ আহমদের শিশু-কিশোর রচনাবলি পাঠ করলে রীতিমতো বিস্মিত হতে হয়। কারণ তাঁর রচিত মহাকাব্য, গীতিকাব্য ইত্যাদি কাব্যের ভাব- ভাষা, বিষয়- বর্ণনা ইত্যাদির সাথে শিশু-কিশোরদের জন্য রচিত রচনাবলির আদৌ কোন মিল খুঁজে পাওয়া যাবে না। বিশেষত তাঁর রচিত সুবিখ্যাত ‘সাত সাগরের মাঝি’, ‘সিরাজুম মুনীরা’ ইত্যাদি কাব্যের ভাষায় আরবি- ফারসি শব্দের ব্যাপক ব্যবহার, কাব্যের উন্নত মহিমান্বিত ভাব, বিষয়ের গভীরতা, মাধুর্যময়, অলঙ্কারবহুল উচ্চাঙ্গের বর্ণনা ইত্যাদি কাব্যামোদী বোদ্ধা পাঠককে অভিভূত করে।\nঅন্যদিকে, তাঁর শিশুতোষ ছড়া- কবিতা- গল্পের ভাষা অতি সহজ , সরল ও অনায়াসে বোধগম্য। বলতে গেলে, তাঁর সমগ্র শিশু সাহিত্যে আরবি- ফারসি শব্দ নেই বললেই চলে। এ সাহিত্যের ভাব, বিষয় ও বর্ণনা অত্যন্ত সহজ, সরল ও সকলের বোধগম্য। সর্বোপরি, তাঁর শিশু সাহিত্যের একটি প্রধান বৈশিষ্ট্য এই যে, খেলার ছলে, মজা করে, গল্পের মতো করে অত্যন্ত আকর্ষণীয়ভাবে তিনি একটির পর একটি যেন ছবি এঁকে গেছেন, যা শিশু- কিশোরদের জন্য অত্যন্ত আকর্ষণীয় ও চিত্তাকর্ষক হয়ে উঠেছে। তাঁর সমগ্র শিশুসাহিত্যে আমাদের পরিচিত পরিবেশ, প্রকৃতি, মানুষ ও কাছের জানাশোনা পৃথিবী সম্পর্কে একটি সুস্পষ্ট ধারণা দেওয়ার চেষ্টা করা হয়েছে। যেমন, বিভিন্ন- বিচিত্র ফুল, পাখি, শস্য, জন্তু-জানোয়ার ইত্যাদি বিভিন্ন বিষয়ের পরিচয় তুলে ধরা হয়েছে। এর মাধ্যমে শিশু- কিশোরদেরকে তাঁর পরিচিত জগৎ সম্পর্কে সম্যক জ্ঞান প্রদান করা হয়েছে।\nফররুখ আহমদের শিশু সাহিত্যের একটি বিশেষ বৈশিষ্ট্য এই যে, এতে খেলার ছলে, মজা করে বলতে বলতে তিনি শেষ পর্যন্ত এমন একটি শিক্ষণীয় বিষয় উপস্থাপন করেছেন, যা শিশু- কিশোরদের সুস্থ মানস গঠনে অত্যন্ত সহায়ক। মূলত: শিশু- কিশোরদেরকে উন্নত চরিত্র, মানবীয় মহৎ গুণাবলি ও আদর্শিক চেতনায় উদ্বুদ্ধ- পরিগঠিত করাই তাঁর প্রধান উদ্দেশ্য। একারণে ফররুখ আহমদের শিশুতোষ রচনাবলির একটি আলাদা গুরুত্ব ও মর্যাদা রয়েছে। তাই শিশু- কিশোরদের সুষ্ঠু মানস -গঠন, উন্নত চরিত্র, মহৎ চিন্তা ও জগৎ- জীবনকে জানার উদগ্র বাসনা সৃষ্টির জন্য ফররুখ আহমদের শিশুতোষ ছড়া- কবিতা- গান- গল্প ইত্যাদি অক্যন্ত উপযোগী। এজন্য তাঁর শিশু সাহিত্যের ব্যাপক প্রচার- প্রসার একান্ত জরুরি।\nদুর্ভাগ্যবশত, ফররুখ আহমদের সমগ্র শিশু সাহিত্য এখনো অপ্রকাশিত। তাঁর রচিত সমগ্র শিশু সাহিত্য অবিলম্বে প্রকাশিত হওয়া প্রয়োজন। তাহলে বাংলা শিশু সাহিত্য যেমন সুসমৃদ্ধ হবে, তেমনি শিশু সাহিত্যে ফররুখ আহমদের অনবদ্য মূল্যবান অবদান সম্পর্কেও সকলে সম্যক অবহিত হবেন এবং শিশু- কিশোর এমনকি বড়রাও তাঁর শিশু সাহিত্য পাঠে অপরিসীম আনন্দ লাভ করার সাথে সাথে সবিশেষ উপকৃত হবেন।\n‘ফররুখ আহমদ : শ্রেষ্ঠ শিশু-কিশোর সাহিত্য’। প্রকাশক: দেশজ প্রকাশন, খ-৬২, শাহজাদপুর, গুলশান, ঢাকা-১২১২। প্রকাশকাল: ফেব্রুয়ারি ২০১৯। প্রচ্ছদ: মোমিন উদ্দীন খালেদ। অলঙ্করণ: সবীহ উল আলম, মোমিন উদ্দীন খালেদ ও ফরিদী নুমান। পৃষ্ঠা-১৮৭। মূল্য: ৫০০ টাকা।


বাংলাদেশ-চীন ঘনিষ্ঠতায় উদ্বিগ্ন ভারত eurobdnews.com\nশনিবার, ১৯ জানুয়ারী ২০১৯ ০৬:০৪:১০ এএম\nবাংলাদেশ-চীন ঘনিষ্ঠতায় উদ্বিগ্ন ভারত\nআন্তর্জাতিক | বৃহস্পতিবার, ১৫ ফেব্রুয়ারী ২০১৮ | ০৩:৫১:১৪ এএম\nঢাকা-বেইজিং ঘনিষ্ঠতা ক্রমেই বাড়ছে। রোহিঙ্গা প্রত্যাবাসন চুক্তি থেকে শেয়ার বাজার- সর্বত্রই ‘কৌশলগত অংশীদার’ চীনের সরব উপস্থিতি। বাণিজ্য-বিনিয়োগ, অবকাঠামো উন্নয়ন ও প্রতিরক্ষা সহযোগিতায় বেইজিং অনেক এগিয়ে।\nসম্প্রতি বাংলাদেশের পুঁজিবাজারে বিনিয়োগের সিদ্ধান্ত নিয়েছে চীন। কূটনীতিক ও আন্তর্জাতিক সম্পর্ক বিশ্লেষকরা অবশ্য বলছেন, চীনের সঙ্গে ঘনিষ্ঠতা বাড়ালেও দিল্লির সঙ্গে সম্পর্কে যেন কোনো রকম টানাপড়েন না হয় তাতে সচেষ্ট ঢাকা।\nতাদের মতে, ভারত ও চীনের সঙ্গে ভারসাম্যপূর্ণ কূটনীতিই বাংলাদেশের অগ্রাধিকার। কিন্তু বেইজিং বা দিল্লি বাংলাদেশের সঙ্গে সম্পর্ককে কিভাবে মূল্যায়ন করে? প্রতিযোগিতায় থাকা দেশ দুটির গণমাধ্যমে প্রায়ই এ নিয়ে নানা খবর ও মূল্যায়ন থাকে। সেখানে স্বস্তির চেয়ে উদ্বেগের বিষয়টিই বেশি আলোচিত হয়।\nনয়াদিল্লি ডেটলাইনে প্রকাশিত সামপ্রতিক সময়ের রিপোর্টগুলোতে ঘুরে ফিরে যে বার্তা দেয়া হচ্ছে- তা হলো ঢাকা-বেইজিং ঘনিষ্ঠতায় চরম অস্বস্তি বা উদ্বেগে রয়েছে নয়াদিল্লি। এ উদ্বেগের পেছনে যুক্তি বা দালিলিক প্রমাণও দেখাচ্ছেন বিশ্লেষকরা। ভারতের সংবাদ বিষয়ক ওয়েব সাইট স্ক্রল. ইন-এ প্রকাশিত শোয়েব দানিয়েলের এক নিবন্ধে বাংলাদেশ-ভারত সম্পর্কে চীনের উপস্থিতির বিষয়টি বিস্তৃতভাবে তুলে ধরা হয়েছে।\nনিবন্ধটির সূচনা হয়েছে বাংলাদেশের রাজনীতি নিয়ে। তাতে বলা হয়েছে- এক দশক আগে প্রধানমন্ত্রী থাকাকালে বেগম খালেদা জিয়ার দুর্নীতির দায়ে তাকে ৫ বছরের কারাদণ্ড দেয়া হয়েছে। নির্বাচনের বছরে বিএনপি নেত্রীর দণ্ড এবং জেলে পাঠানোর কারণে নির্বাচনে তিনি এবং তার দলের অংশগ্রহণ অনিশ্চিত হয়ে গেছে!\nযদি সত্যি সত্যি খালেদা জিয়া ও তার দল আগামী নির্বাচনে অংশ নিতে না পারে তবে বাংলাদেশের জরাগ্রস্ত গণতন্ত্র আরো খর্ব হতে পারে। তবে এতে বাংলাদেশ-ভারত সম্পর্ক খুব একটা ক্ষতিগ্রস্ত হবে না এমনটা দাবি করে বলা হয়েছে- বর্তমান শেখ হাসিনা সরকারের সঙ্গে ঘনিষ্ঠ রয়েছে ভারত।\n২০১৪ সালে বিএনপি ভোট বর্জন করে। সহিংসতাপূর্ণ ওই নির্বাচনে অর্ধেকের বেশি আসনে ভোটাভুটিই হয়নি। ফলে এ নির্বাচন প্রহসনের চেয়ে বেশি কিছু ছিল না মন্তব্য করে নিবন্ধে বলা হয়- তারপরও শেখ হাসিনাকে সমর্থন দেয় নয়াদিল্লি। আর এ কারণে নতুন সরকারের বৈধতার প্রশ্নে যুক্তরাষ্ট্র ও ইউরোপের মৃদু সমালোচনাও চাপা পড়ে যায়।\nনিবন্ধে বাংলাদেশে চীন ও ভারতের সহযোগিতাকে তুলে আনা হয়েছে এভাবে- চীন বাংলাদেশকে ২৪ কোটি ডলারের ঋণ দিয়েছে। সেই তুলনায় ভারত অনেক পিছিয়ে। তাছাড়া নয়াদিল্লির উদ্বেগের বড় কারণ হচ্ছে, চীনের কাছ থেকে দুটি সাবমেরিন পেয়েছে বাংলাদেশ। দুই দেশের নৌ-বাহিনীর মধ্যে যৌথ অনুশীলনও রয়েছে।\nনিবন্ধটির সমাপ্তি টানা হয়েছে এইবলে- নেপাল ও মালদ্বীপ এখন চীনের অক্ষের দিকে ঝুঁকছে। ফলে আগামী ডিসেম্বরে বাংলাদেশে নির্বাচন হওয়ার পরও ঢাকাকে বন্ধুপ্রতীম হিসাবে পেতে নয়াদিল্লি উন্মুখ হয়ে থাকবে। অন্য একাধিক ভারতীয় বিশ্লেষণে অবশ্য বড্ড সমালোচনা করা হয়েছে চীনের। সেখানে চীনকে ‘আগ্রাসী’ বলা হয়েছে।\nবিশ্লেষণটি এরকম- প্রতিবেশীদের কাজে লাগিয়ে ভারতকে একরকম ঘিরে ফেলার যে আগ্রাসী নীতি নিয়ে চলছে চীন, তাতে এ পর্যন্ত একমাত্র ব্যতিক্রম বাংলাদেশ। ভারতের অনেক পর্যবেক্ষক মনে করছেন, ঢাকা এখনও দিল্লি ও বেইজিংয়ের মধ্যে একটা ভারসাম্য বজায় রেখে চলছে। এমনকি ভৌগোলিক ও মানসিক নৈকট্যের কারণে বেশির ভাগ ক্ষেত্রে তারা ভারতের দিকেই ঝুঁকে আছে।\nকিন্তু দিল্লির কাছ থেকে সব সময় তারা এর উপযুক্ত প্রতিদান পাচ্ছে না, আক্ষেপ সেখানেই। এর সবচেয়ে বড় দৃষ্টান্ত হিসাবে রোহিঙ্গা সংকটের বিষয়টি তুলে ধরা হয়েছে। গবেষণা প্রতিষ্ঠান ‘ইনস্টিটিউট অব চাইনিজ স্টাডিজ’র বিশেষজ্ঞ ড. জোনাথন ডি টি ওয়ার্ড এর মতে, ভারত-চীনের উত্তেজনা ক্রমশ মেরিটাইম ডোমেইনে সরে আসছে, বিশেষ করে ভারত মহাসাগরীয় অঞ্চলে।\nচীন যে ভারতকে দক্ষিণ দিক দিয়ে নানা দেশে তাদের নিয়ন্ত্রণাধীন নৌবন্দর স্থাপন করে একরকম ঘিরে ফেলতে চায়, এটা অবশ্য নতুন কোনো কথা নয়। ভূ-রাজনৈতিক বিশেষজ্ঞদের অনেকে এটাকে চীনের ‘স্ট্রিং অব পার্লস’ বলেও বর্ণনা করে থাকেন, যে মুক্তোর হারে মুক্তোগুলো মালাক্কা প্রণালী থেকে মিয়ানমার, বাংলাদেশ, শ্রীলঙ্কা, মালদ্বীপ, পাকিস্তান হয়ে হরমুজ প্রণালী ও সোমালিয়া পর্যন্ত বিস্তৃত।\nবিশ্লেষকরা একটা বিষয় মানছেন তা হলো- শ্রীলঙ্কা, নেপাল, মালদ্বীপ ও মিয়ানমারে চীনের প্রভাব যেভাবে বাড়ছে তাতে ভারতের প্রতিবেশী দেশগুলোর মধ্যে বাংলাদেশ এখনও বিরল-ব্যতিক্রম!\nভারতীয় কূটনীতিক চন্দ্রশেখর দাশগুপ্তের মতে, ‘বাংলাদেশে এসে চীনা প্রেসিডেন্ট শি জিনপিং প্রায় ২৬ বিলিয়ন ডলারের চেক লিখে দিয়ে গেছেন। তার পরেও ঢাকা সটান চীনের প্রভাব বলয়ে ঢুকে পড়েছে এটা কিন্তু মোটেও বলা যাবে না। চীনের দান-খয়রাতির সঙ্গে পাল্লা দেয়ার ক্ষমতা ভারতের নেই, এটা জেনেও শেখ হাসিনা সরকার এখনও পরিষ্কার ভারতের দিকেই ঝুঁকে আছে।’\nকিন্তু রোহিঙ্গা সংকট মোকাবিলার ক্ষেত্রে সেই বাংলাদেশের প্রত্যাশাকে যে ভারত পূরণ করতে পারেনি এটি তিনিও মানছেন। তার ভাষ্যমতে, ‘মিয়ানমারের অনুভূতিকে আমার মনে হয় একটু বেশিই গুরুত্ব দিয়ে ফেলেছি। কিন্তু যে দেশটিকে লাখ লাখ শরণার্থীর বোঝা বইতে হচ্ছে, তাদের কথাকে ভারত আরো একটু বেশি গুরুত্ব দিলেই মনে হয় ভালো করত।’\nঅন্য এক বিশ্লেষক বলেন, দক্ষিণ এশিয়ায় ক্রমবর্ধমান চীনের প্রভাবে দিল্লির উদ্বিগ্ন হওয়াটাই স্বাভাবিক। নেপালে চীনের প্রভাব বাড়ছে। শ্রীলংকাতেও পিছিয়ে নেই। পাকিস্তান তো আছেই। আর মিয়ানমারে চীনের সঙ্গে পেরে ওঠা কঠিন এটাও দিল্লির জানা। বাকি রইল বাংলাদেশ। এখানে চীনের সরব উপস্থিতি দিল্লির জন্য মোটেই স্বস্তিকর নয়। আর বাংলাদেশে বিনিয়োগে চীনের সঙ্গে পারবে না- এটা ভারতের মিডিয়াই ফলাও করে প্রচার করছে।\nঢাকার সদ্য বিদায়ী চীনের রাষ্ট্রদূত মা মিং কিয়াং যাওয়ার আগে এক অনুষ্ঠানে বাংলাদশ ও চীন সম্পর্ক নিয়ে কথা বলেন। পররাষ্ট্র সচিব মো. শহীদুল হকের উপস্থিতিতে চীনে প্রশিক্ষণ গ্রহণকারী বাংলাদেশের তরুণ কূটনীতিকদের অভিজ্ঞতা বিনিময় অনুষ্ঠানে চীনা রাষ্ট্রদূত বলেন, একতা আর বন্ধুত্বের নীতিকে ভিত্তি ধরেই প্রতিবেশী দেশগুলোর সঙ্গে সম্পর্ক এগিয়ে নিচ্ছে বেইজিং।\nঅনুষ্ঠানে পররাষ্ট্র সচিব বলেন, বাংলাদেশ একটি নবীন রাষ্ট্র। অন্যদিকে চীন বেশ পুরনো রাষ্ট্র। প্রতিটি ক্ষেত্রেই চীনের কাছ থেকে বাংলাদেশের অনেক কিছু শেখার আছে। এজন্য আমাদের মধ্যে আরো বেশি সহযোগিতা দরকার।\nএদিকে চীনের বেল্ট অ্যান্ড রোড ইনিশিয়েটিভে বাংলাদেশের সমর্থনের বিষয়টিকেও ভালোভাবে নেয়নি নয়াদিল্লি। ভারত ওই প্রকল্প থেকে নিজেদের গুটিয়ে রেখেছে। বাংলাদেশ-চীন-ভারত-মিয়ানমারের মধ্যে বিসিআইএম-ইসি নামের প্রস্তাবিত চতুর্দেশীয় অর্থনৈতিক করিডোরকে চীন ইনিশিয়েটিভে’র অংশ হিসেবেই দেখতে চায়। ফলে করিডোর বাস্তবায়নে ভারত এখন শীতলভাব দেখাচ্ছে।\nগত অক্টোবরে পররাষ্ট্র সচিবের দিল্লি সফরে এ নিয়ে মতপার্থক্যের বিষয়টি স্পষ্ট হয়। বিবিসি বাংলার রিপোর্ট মতে, ইন্ডিয়া ইকোনমিক সামিটের মঞ্চে সচিব শহীদুল হক পরিষ্কার করেই বলেন, বাংলাদেশের কাছে অর্থনীতির দাবি আগে। বাংলাদেশ আশেপাশের বিভিন্ন দেশের সঙ্গে সংযোগ গড়ে তোলাতেই বেশি গুরুত্ব দিচ্ছে।\nভারত যেভাবে বিষয়টি দেখে বাংলাদেশ সেভাবে দেখে না জানিয়ে সচিব বলেন, সার্বভৌমত্ব অবশ্যই গুরুত্বপূর্ণ। কিন্তু ভৌগোলিক ও অন্যভাবেও ছোট দেশ হিসেবে বাংলাদেশের যে সীমাবদ্ধতা রয়েছে তা দূর করতে দুনিয়ার সঙ্গে সংযোগ স্থাপন করতে চায় ঢাকা। এজন্য অনেক দেশের চেয়ে বাংলাদেশ আগেই নিজেদের দরজা খুলে দিয়েছে।\nওই অনুষ্ঠানে চীনের প্রতি ইঙ্গিত করে ভারতের সাবেক কূটনীতিক তথা সহকারী জাতীয় নিরাপত্তা উপদেষ্টা লীলা পোনাপ্পা বলছিলেন, একটা বহুপাক্ষিক প্রকল্পে কোনো বিশেষ একজন অন্যায় আধিপত্য দেখাবে এটা ভারতের পক্ষে মানা সম্ভব নয়। -এমজমিন


উন্নয়ন ও অগ্রগতিতে নারী শিক্ষার কোনো বিকল্প নেই - Agrinews24\nHome / শিক্ষাঙ্গন / উন্নয়ন ও অগ্রগতিতে নারী শিক্ষার কোনো বিকল্প নেই\nPublished at ডিসেম্বর ২৮, ২০১৯\nটাঙ্গাইল : দেশরত্ন মাননীয় প্রধানমন্ত্রী শেখ হাসিনা শিক্ষা প্রসারের লক্ষ্যে বিভিন্ন কর্মসূচি গ্রহণ করেছেন। নারী-পুরুষের সমন্বিত প্রচেষ্টায় দেশ যেমন এগিয়ে যাবে, তেমনি দেশের উন্নয়নে রাষ্ট্রের বিভিন্ন ক্ষেত্রেও নারী- পুরুষের অবদান দৃষ্টিগোচর হবে- যা ইতোমধ্যে চোখে পড়ার মতো। কাজেই যেকোনো উন্নয়ন ও অগ্রগতিতে নারী শিক্ষার কোনো বিকল্প নেই। শিক্ষা জাতি গঠনের শুধু মূল স্তম্ভই নয়, শিক্ষার মাধ্যমে একটি জাতি উন্নতির দিকে এগিয়ে যায়।\nশনিবার (২৮ ডিসেম্বর) কৃষিমন্ত্রী ড. মো. আব্দুর রাজ্জাক, এমপি সরকারি কুমুদিনি কলেজের ৭৫ বর্ষপূর্তি ও পুনর্মিলনী-২০১৯ অনুষ্ঠানে এসব কথা বলেন।\nমন্ত্রী বলেন, নারী উন্নয়নে অনেক উদ্যোগ গ্রহণ করেছেন মানবতার মা মাননীয় প্রধানমন্ত্রী শেখ হাসিনা। খাদ্য ঘাটতির দেশকে এনে দিয়েছেন খাদ্য রপ্তানির মর্যাদা। বছরের প্রথম দিন সব প্রাথমিক বিদ্যালয়ের শিক্ষার্থীদের হাতে তুলে দেয়া হয় বিনামুল্যে বই,যা বিশ্বে বিরল। একজন পুরুষকে শিক্ষা দেওয়া মানে একজন ব্যক্তিকে শিক্ষিত করা। আর একজন নারীকে শিক্ষিত করে দেওয়া মানে গোটা পরিবারকে শিক্ষিত করে তোলা। নারী জন সমষ্টি প্রায় অর্ধেক। আর নারীদের শিক্ষার বাইরে রেখে সমাজকে এগিয়ে নেওয়া প্রায় অসম্ভব।\nতিনি বলেন, তাই নারী পুরুষ উভয়কেই সু-শিক্ষিত না করে এবং সঠিক কর্মস্থান প্রদান না করতে পারলে জাতীয় উন্নয়ন অগ্রগতি ও কল্যান অসম্ভব। বিরাট জনগোষ্ঠিকে স্বাবলম্বী করতে কর্মসংস্থানের সুযোগ সৃষ্টি, স্বাস্থ্য সচেতনতা, সামাজিক অধিকার ও করনীয় সম্পর্কে সমাজের যুগপোযোগী পদক্ষেপ নিচ্ছে সরকার।\nতিনি আরো বলেন, বাংলাদেশ শিক্ষায় অনেক এগিয়েছে। এখন অন্যতম লক্ষ্য হচ্ছে গুনগত শিক্ষা। সরকার অনেক নতু নতুন শিক্ষা প্রতিষ্ঠান নির্মান করেছে, যুগপোযোগী শিক্ষার জন্যও কাজ করছে।বাংলাদেশের শিক্ষার সাফল্যের পিছনে বাংলাদেশের সরকারের ঐকান্তিক ইচ্ছা ও রাজনৈতিক অঙ্গিকার ছিল অগ্রগন্য। গত এগার বছরে বাংলাদেশে সরকার শিক্ষাকে অগ্রাধিকার দিয়েছে আসছে।\nমন্ত্রী বলেন, দেশে মেয়েদের উচ্চ শিক্ষায় শিক্ষিতের হার বাড়ছে। ফলে বাল্য বিবাহ, মার্তমৃত্যু ও শিশু মৃত্যুর হার কমছে । আজ নারীসমাজ অন্ধঅনুকরণ থেকে মুক্ত। সব ধরনের জড়তা, কুসংস্কার থেকে মুক্ত হয়ে স্বাধীনসত্তা ও একজন পরিপূর্ণ মানুষ হিসেবে নিজেকে সমাজে প্রতিষ্ঠার নিরন্তন সংগ্রাম করে যাচ্ছে। এ সংগ্রামে তারা অনেকটাই জয়ী। আজ নারী বিভিন্ন কর্মক্ষেত্রে আপন মহিমায় ভাস্বর।\nদানবির রণদা প্রসাদ সাহার দেশ প্রেমের আদর্শে অনুপ্রাণিত হয়ে আমাদের মেয়েরা দেশ সেবা করবে এই আশাবাদ ব্যক্ত করেন তিনি।\nজেলা প্রশাসক সহিদুল ইসলামের সভাপতিত্বে অনুষ্ঠানে বিশেষ অতিথি হিসেবে বক্তব্য রাখেন তথ্য প্রতিমন্ত্রী ডা. মুরাদ হাসান, সংসদ সদস্য ছানোয়ার হোসেন, তানভির হাসান ছোট মনির, সংরক্ষিত মহিলা আসনের সংসদ সদস্য খন্দকার মমতা হেনা লাভলী, পৌর মেয়র জামিলুর রহমান মিরন, কলেজের অধ্যক্ষ প্রফেসর আব্দুল মান্নান ও পুলিশ সুপার সঞ্জিত কুমার রায় প্রমুখ।\nউল্লেখ্য, নারী শিক্ষা গ্রহনের জন্যে আদর্শ বিদ্যাপিঠ সরকারি কুমুদিনী কলেজ নারী জাগরনের পথিকৃত। নারী শিক্ষা প্রসারে বিখ্যাত সমাজসেবক এবং দানবীর রণদা প্রসাদ সাহা ১৯৪৩ সালে এটি প্রতিষ্ঠা করেন।\nPrevious: ডিম, মুরগি ও বাচ্চার আজকের (শনিবার, ২৮ ডিসেম্বর) পাইকারি মূল্য\nNext: ঢাকায় প্লাণ্ট ব্রিডিং অ্যান্ড জেনেটিকস সোসাইটি’র ১১তম দ্বি-বার্ষিক সম্মেলন


বিশ্ব ক্রিকেটের এই ৯ ক্রিকেটার সৌভাগ্যবান! যারা ‘স্যার’ উপাধিতে ভূষিত হয়েছেন - Cricvive.com\nHome/International Cricket/বিশ্ব ক্রিকেটের এই ৯ ক্রিকেটার সৌভাগ্যবান! যারা ‘স্যার’ উপাধিতে ভূষিত হয়েছেন\nবিশ্ব ক্রিকেটের এই ৯ ক্রিকেটার সৌভাগ্যবান! যারা ‘স্যার’ উপাধিতে ভূষিত হয়েছেন\nCricvive Desk International Cricket 184 Views\nবিশ্বের যেকোনো জনপ্রিয় খেলা আছে তার মধ্যে ক্রিকেট একটি জনপ্রিয় খেলা। ব্রিটিশ রাজা-রানীরা নতুন বর্ষে একজনকে নাইটহুড প্রদান করে থাকেন দেশ সেবার জন্য। এই সম্মানটা হলো যে তার নামের পাশে স্যার উপাধি যোগ করা হয়।\nভারতীয় অলরাউন্ডার রবীন্দ্র জাদেজা কে স্যার বলে ডাকা হয়। কিন্তু এটি তার স্যার উপাধি নয়। মহেন্দ্র সিং ধোনি মজা করে একবার জাদেজাকে স্যার বলে ডেকেছিলেন এবং তারপর থেকে সবাই জাদেজাকে স্যার বলে ডাকা শুরু করে দেয়। আজকের এই আলোচনায় যে9জন স্যার উপাধি পেয়েছেন তাদেরকে নিয়ে আলোচনা করব।\nস্যার লিওনার্ড হাটন:\nস্যার উপাধি পাওয়ার মধ্যে সবথেকে প্রথমে যিনি পেয়েছেন তিনি হচ্ছেন স্যার লিওনার্ড হাটন। ইংল্যান্ডের এই ক্রিকেটার প্রথম স্যার উপাধি লাভ করেন। কিউইদের বিপক্ষে ঐতিহাসিক লর্ডসে 1926 সালে তার অভিষেক ঘটে। তিনি তার ক্যারিয়ারের শেষ টেস্ট ম্যাচটি খেলেছেন 1955 সালে।\nস্যার জ্যাক হবস:\nইংলিশ কিংবদন্তিদের মধ্যে জ্যাক হবস এই স্যার উপাধি পাওয়ার মধ্যে একজন। 1955 সালে তার একটি রেকর্ড এর মাধ্যমে তিনি এই উপাধি জয়লাভ করেছেন। ক্রিকেট বিশ্বে তিনি অন্যতম সেরা ব্যাটিং হিসেবে পরিগণিত হয়ে রয়েছেন।\nস্যার ডোনাল্ড ব্র্যাডম্যানঃ\nবিশ্বের সর্বকালের সেরা এবং অস্ট্রেলিয়ার সর্বকালের সেরা ডন ব্র্যাডম্যান স্যার উপাধি পেয়েছিলেন। টেস্ট ক্রিকেটে কথা যেখানে বলা হয় সেখানে ডন ব্র্যাডম্যানের কথা বলা হবে না এমনটা হতেই পারে না। 1948 সালে ক্রিকেটকে বিদায় জানিয়ে ছিলেন এই কিংবদন্তী ব্যাটসম্যান। নিজের চমৎকার পারফরম্যান্সের জন্য স্যার উপাধি পেয়েছিলেন ব্র্যাডম্যান।তিনি ক্রিকেট ইতিহাসে সর্বকালের সর্বশ্রেষ্ঠ ব্যাটসম্যান হিসেবে বিশ্বব্যাপী স্বীকৃতি পেয়েছেন।\nস্যার গ্যারি সোবার্স:\nওয়েস্ট ইন্ডিজের প্রাক্তন অধিনায়ক এবং ওয়েস্ট ইন্ডিজের কিংবদন্তিদের মধ্যে একজন তিনি। ব্যাটিং-বোলিং দুই বিভাগেই ভালো পারফরম্যান্স করে গেছেন গ্যারি সোবার্স। স্টাইলিশ অলরাউন্ডার হিসেবে ক্রিকেট বিশ্বে পরিচিত। 1975 সালে রানী এলিজাবেথ তাকে স্যার উপাধি দিয়েছিলেন।\nস্যার ভিভিয়ান রিচার্ডস:\nওয়েস্ট ইন্ডিজের আগুন ঝরানো তারকা ব্যাটসম্যান তিনি। এবং তার সময়কার স্টাইলিশ প্লেয়ারদের মধ্যে একজন। 1999 সালে ক্রিকেটে অপরিসীম ভূমিকা রাখার জন্য আন্টিগা সরকার তাকে স্যার উপাধি প্রদান করে ।\nস্যার ইয়ান বোথাম:\nইংল্যান্ডের সেরা অলরাউন্ডার এবং বিশ্বের অলরাউন্ডার দের মধ্যে তিনি একজন যিনি স্যার উপাধি লাভ করেছেন।২০০৭ সালে রানী এলিজাবেথ কর্তৃক স্যার উপাধি সম্মানে সম্মানিত হন। ব্যাটিং ও বোলিং – উভয় বিভাগেই অসামান্য রাখায় তিনি ক্রিকেট ইতিহাসে প্রকৃত অল-রাউন্ডারের মর্যাদা পেয়েছেন।\nস্যার কার্টলি অ্যামব্রোস:\nওয়েস্ট ইন্ডিজের দুর্দান্ত ফাস্ট বোলার ছিলেন তিনি। তিনিও স‍্যার উপাধি লাভ করেছেন।ক্রিকেটে অসামান্য অবদানের জন্য ২০০৪ সালে অ্যান্টিগা সরকার তাকে ‘স্যার’ উপাধিতে ভূষিত করেন। ৬ ফুট ৭ ইঞ্চির উচ্চতার অধিকারী কার্টলি অ্যামব্রোস অপ্রত্যাশিতভাবে বলকে বাউন্স প্রদানে সক্ষম ছিলেন।\nস্যার রিচার্ড হ্যাডলি:\nআশির দশকের সেরা অলরাউন্ডার এর মধ্যে তিনি ছিলেন একজন। প্রথম ফাস্ট বোলার হিসেবে টেস্ট ক্রিকেটে 400 এর ক্লাবের পদার্পণ করেছিলেন। 1990 সালে নাইটহুড স্যার উপাধি লাভ করেন। 86 টেস্ট খেলে 431 উইকেট নিয়েছেন।পাশাপাশি ৩১২৪ রান করা হ্যাডলি ১১৫ ওয়ানডেতে ১৫৮ উইকেট ও ১৭৫১ রান করেছেন।\nইংল্যান্ডের এই প্রাক্তন অধিনায়ক 1919 সালে নাইটহুড (স্যার) উপাধি জিতেছিলেন। নিজের ক্যারিয়ারের শেষ ম্যাচে ভারতের বিপক্ষে সেঞ্চুরি করেন ওভালে। 2006 সালে 21 বছর বয়সী কুকের অভিষেক ঘটে ভারতের মাটিতে। অভিষেকে শতরান বানিয়ে ছিলেন তিনি। টেস্ট ক্রিকেটে তার সর্বোচ্চ স্কোর 298। তার নামের পাশে 33 টি সেঞ্চুরি এবং 57 টি হাফ সেঞ্চুরি রয়েছে।\nPrevious ভারতের হয়ে টেস্টে দ্রুততম হাফ সেঞ্চুরি হাকিয়েছেন এই ৪ খেলোয়াড়, ১নম্বরে ঋষভ পান্থ\nNext অবশেষে চমক দিয়ে দক্ষিণ আফ্রিকার বিপক্ষে ১ম ওয়ানডের শক্তিশালী একাদশ ঘোষণা বাংলাদেশর, রইল তালিকা


Is Hrithik Roshans KaabilaREMAKE ofacult Korean thriller -Ebela.in\nনিজস্ব প্রতিবেদন | ২৬ অক্টোবর, ২০১৬, ২৩:৩০:১৩ | শেষ আপডেট: ২৬ অক্টোবর, ২০১৬, ২৩:৩০:১৯\nসলমনের ‘বুলন্দ’ তো প্রায় মিলে যাচ্ছে\n‘কাবিল’ সম্পর্কে বলা হচ্ছে, নব্বইয়ের দশকের মুক্তি না পাওয়া ছবি ‘বুলন্দ’ থেকে প্লট টোকা হয়েছে। ওই ছবিতে নায়কের ভূমিকায় ছিলেন সলমন খান। তাঁর তত্কালীন গার্লফ্রেন্ড সোমি আলি ছিলেন নায়িকার ভূমিকায়। সে ছবির গল্পেও নায়িকাকে ধর্ষণ এবং খুন করা হয়। নায়ক বদলা নিতে ছোটে। এবং অবশ্যই নায়ক অন্ধ! ‘বুলন্দে’ আবার ড্যানি ডেনজোংপাও ছিলেন। এই একমাত্র বিষয়, যেখানে বলা যাবে না মিল নেই! এত কাছাকাছি প্লট কীভাবে ‘অনুপ্রেরণা’ হতে পারে, বোঝা মুশকিল।\n‘কহানি টু’ও কি তবে...\nহৃতিককেও বিতর্ক থেকে বাদ রাখা যাচ্ছে কই! এর আগে সঞ্জয় লীলা বনশালীর ‘গুজারিশ’ এবং সিদ্ধার্থ আনন্দ পরিচালিত ‘ব্যাং ব্যাং’ নিয়েও তো কম জলঘোলা হয়নি। দু’টো ছবিই ‘অনুপ্রাণিত’ বলে দাবি করা হয়েছিল, অথচ মিল অনেক জায়গাতেই! ‘গুজারিশ’ ছিল হাভিয়ের বার্দেম অভিনীত স্প্যানিশ ছবি ‘দ্য সি ইনসাইড’ থেকে অনুপ্রাণিত। আর ‘ব্যাং ব্যাং’ টম ক্রুজের ‘নাইট অ্যান্ড ডে’র গোদা টুকলি ছাড়া আর কিছু নয়! তবে হৃতিক কি এসব জেনে ছবিগুলো করেছিলেন? সেটা অবশ্য জানার উপায় নেই!


০৪ জুলাই ২০২০, ২৩:৩৭\nআপডেট: ০৪ জুলাই ২০২০, ২৩:৪৭\n‘ট্রয়’ ছবিতে অভিনয়ের কথা ছিল সাবেক বিশ্বসুন্দরী ঐশ্বরিয়া রাই বচ্চনের। অ্যাকিলিস চরিত্রের ব্র্যাড পিটের সঙ্গে একটি অন্তরঙ্গ দৃশ্য ছিল বলে আর রাজি হননি তিনি। ২০০৪ সালে হলিউডের বক্স অফিস ওলট-পালট করে দিয়েছিল ছবিটা। তবে ‘না’ করায় ঐশ্বরিয়ার সঙ্গে কাজের তৃষ্ণা বেড়ে গেছে পিটের।\nবলিউডের কার সঙ্গে ছবি করতে চান? অস্কারজয়ী হলিউড তারকা ব্র্যাড পিটকে এক সাক্ষাৎকারে এ প্রশ্ন করা হয়েছিল। উত্তরে তিনি বলেছিলেন ঐশ্বরিয়ার কথা। বলেছিলেন, ‘যদি বলিউডের কোনো নায়িকার সঙ্গে অভিনয়ের সুযোগ দেওয়া হয়, আমি ঐশ্বরিয়া রাইয়ের সঙ্গেই কাজ করতে চাইব। তিনি গুণী, সুন্দরী আর বৈচিত্র্যময় সব চরিত্রে অভিনয় করেন। বলিউড ও বলিউডের বাইরে তিনি অত্যন্ত জনপ্রিয়। তাঁর শৈলী, মেধা, পরিশ্রম ও অভিনয়প্রতিভা আমাকে মুগ্ধ করে। “ট্রয়” ছবিতে আমি ঐশ্বরিয়ার সঙ্গে কাজের সুযোগ হারিয়েছি।’\nকী ধরনের ছবিতে ঐশ্বরিয়ার সহশিল্পী হতে চান ব্র্যাড পিট? বলিউডের বাণিজ্যিক ছবির ধরন বুঝে তিনি জবাব দিয়েছিলেন, ‘একেবারে মসলাদার, রঙিন। সেখানে আমি আর ঐশ্বরিয়া নাচব। আমাদের সঙ্গে পেছনে আরও ১০০ শিল্পী নাচবে। সঙ্গে সিনেমার সব অভিনয়শিল্পী ও কলাকুশলীও নাচবে। এটা কিন্তু খুবই মজার। কেউ প্রশ্ন করে না, পেছনের লোকগুলো কোত্থেকে এল, কীভাবেই-বা নায়ক-নায়িকা গান করছে আর বাদ্য বাজছে।’ ঐতিহাসিক ‘ট্রয়’ যে উদ্দেশ্যে করা হয়নি ঐশ্বরিয়ার, সেই উদ্দেশ্য কি সফল হয়েছিল? ‘ধুম টু’ ছবিতে ছোট পোশাকে হৃতিক রোশনকে চুমু খেতে হয়েছিল ঐশ্বরিয়ার। এ নিয়ে বিস্তর লেখালেখিও হয়। চলচ্চিত্রাঙ্গনের পুরোনো নানা ঘটনা নিয়ে ইদানীং আলোচনা তুলছে ভারতের নানা পোর্টাল। সেসব ঘটনার সঙ্গে উঠে এসেছে এই ঘটনাও। সূত্র: পিংকভিলা\nসিএমএসডির সাবেক পরিচালক ব্রিগেডিয়ার জেনারেল মো. শহীদউল্লাহ মৃত্যুর আগে...


একজন হাফেজ যদি জান্নাতে যান, তবে তিনি তাঁর সাথে পিতামাতাকেও জান্নাতে নিতে পারবেন ? - ক্যোয়ারী অ্যানসারস\nএকজন হাফেজ যদি জান্নাতে যান, তবে তিনি তাঁর সাথে পিতামাতাকেও জান্নাতে নিতে পারবেন ?\n6.6k বার ভিউ\nএকজন হাফেজ যদি যান, তবে তিনি তাঁর সাথে পিতামাতাকেও জান্নাতে নিতে পারবেন- এ কথা কতটুকু সত্য ?\n06 মার্চ 2017 উত্তর প্রদান করেছেন রোকেয়া\nনা, এটি সত্য নয়। এ ধরনের কোনো হাদিস সাব্যস্ত হয়নি। হাফেজকে মূলত আল্লাহ সুবহানাহু তায়ালা কেয়ামতের দিন যে মর্যাদা দেবেন এ মর্মে হাদিস সাব্যস্ত হয়েছে। হাফেজকে মর্যাদা দেওয়া হবে এবং হাফেজের পিতামাতাকেও মর্যাদা দেওয়া হবে যদি তাঁরা মর্যাদার উপযুক্ত হন আল্লাহর বাব্বুল আলামিনের কাছে। কিন্তু কোনো হাফেজ অথবা কোনো আলেম জান্নাতে যাওয়ার সময় দুই তিনজনকে নিয়ে যাবেন, জান্নাত এত সহজও নয়। আল্লাহর বাব্বুল আলামিন এভাবে জান্নাত দিবেন না। আল্লাহ সুবহানাহু তায়ালা যাকে জান্নাত দেবেন তিনিই জান্নাতে যেতে পারবেন। কেউ কোনো ব্যক্তিকে জান্নাতে নিয়ে যেতে পারবেন না বা এটা কোনো আবদারের বিষয় নয়।\nআল্লাহর প্রতিটি বান্দা হিসাব-নিকাশের পরেযখন জান্নাতের জন্য উপযুক্ত হবেন তখন তাঁরা জান্নাতে যেতে পারবেন। তবে এ ক্ষেত্রে হয়তো সুপারিশ করার মতো সুযোগ কাউকে আল্লাহ সুবহানাহু তায়ালা দিবেন, যেমন- কোরআনে কারিম সুপারিশ করতে পারবে কেয়ামতের দিন, সিয়াম বা রোজা, ঈবাদত সুপারিশ করতে পারবে। মানুষের ইবাদতগুলো তাদের জন্য সুপারিশ করতে পারবে। রাসুল্লাহ (স.) সুপারিশ করবেন কেয়ামতের দিন। তাঁকে অনুমতি দেওয়া হবে।\nতাঁরপর আল্লাহর বান্দাদের মধ্য থেকে আল্লাহ সুবহানাহু তায়ালা কিছু সংখ্যক বান্দাকে অনুমতি দেবেন। তাও শর্ত রয়েছে। যাদের প্রতি আল্লাহ সুবহানাহু তায়ালা সন্তুষ্ট থাকবেন আল্লাহ বাব্বুল আলামিন শুধু তাঁদেরকেই সুপারিশ করার অনুমতি দেবেন এবং তাঁরা সুপারিশ করতে পারবেন\nরাসুল (সা.)-এর সাথে একসঙ্গে জান্নাতে যেতে চান,তাহলে আমল করুন এই দোআটি\n04 অক্টোবর 2019 "ইসলাম ধর্ম" বিভাগে জিজ্ঞাসা করেছেন ওমর ফারুক\nমায়ের পায়ের নিচে কি সন্তানের বেহেশত? এসম্পর্কে ইসলামের কোন মতাতম থাকলে জানতে চাই ?\nনিজের অহংকার বুঝব কীভাবে ?\nসবার পরে জান্নাতে কে যাবে?\n03 অক্টোবর 2019 "ইসলাম ধর্ম" বিভাগে জিজ্ঞাসা করেছেন ফরীদ উদ্দীন\nকোন নামাজে ৫০ বছরের গুনাহ মাফ ও জান্নাতে বালাখানা পায়?\n৫০ বছরের গুনাহ\nযদি ভোট না দিই, তবে কি ইসলামের ক্ষেত্রে গুনাহগার হব ?\nভোট না দেওয়া\nআচ্ছা আপনি যদি ১ কোটি টাকা পেয়ে যান তবে কি করবেন ! জাস্ট ফান\n29 জুলাই 2019 "আইকিউ" বিভাগে জিজ্ঞাসা করেছেন হুরা\nঅসুস্থতা কি ইসলামের দৃষ্টিতে এক ধরনের আল্লাহর রহমত ?


পঞ্চদশ উপাখ্যান - বিদ্যাসাগর রচনাবলী\nTaher Almahdi Sunday, June 18, 2017 বেতাল পঞ্চবিংশতি\nভারতবর্ষের উত্তর সীমায়, হিমালয় নামে, অতি প্ৰসিদ্ধ পৰ্বত আছে। তাহার প্রস্থদেশে, পুষ্পপুর নামে, পরম রমণীয় নগর ছিল। গন্ধৰ্বরাজ জীমূতকেতু ঐ নগরে রাজত্ব করিতেন। তিনি, পুত্ৰকামনা করিয়া, বহু কাল, কল্পবৃক্ষের আরাধনা করিয়াছিলেন। কল্পবৃক্ষ প্রসন্ন হইয়া বরপ্রদান করিলে, রাজা জীমূতকেতুর এক পুত্র জন্মিল। তিনি পুত্রের নাম জীমূতবাহন রাখিলেন। জীমূতবাহন, স্বভাবতঃ, সাতিশয় ধর্মশীল, দয়াবান, ও ন্যায়পরায়ণ ছিলেন; এবং, স্বল্প পরিশ্রমে, স্বল্পকাল মধ্যে, সর্ব শাস্ত্রে পারদর্শী ও শস্ত্রবিদ্যায় বিশারদ হইয়া উঠিলেন।\nকিয়ৎ কাল পরে, রাজা জীমূতকেতু, পুনরায় কল্পবৃক্ষকে প্রসন্ন করিয়া, এই বরপ্রার্থনা করিলেন, আমার প্রজারা সর্বপ্রকার সম্পত্তিতে পরিপূর্ণ হউক। কল্পবৃক্ষের বরদান দ্বারা, তদীয় প্রজাবৰ্গ সর্বপ্রকার সম্পত্তিতে পরিপূর্ণ হইল, এবং ঐশ্বৰ্যমদে মত্ত হইয়া, রাজাকেও তৃণজ্ঞান করিতে লাগিল। ফলতঃ, অল্পকালমধ্যে, রাজা ও প্রজা বলিয়া, কোনও অংশে, কোনও বিশেষ রহিল না। তখন, জীমূতকেতুর জ্ঞাতিবর্গ গোপনে পরামর্শ করিল, ইহার পিতাপুত্রে, অনন্যমন ও অনন্যকর্ম হইয়া, দিবানিশি, কেবল ধর্মচিন্তায় কালযাপন করিতেছে; রাজ্যের দিকে ক্ষণমাত্রও দৃষ্টিপাত করে না। প্ৰজা সকল উচ্ছৃঙ্খল হইতে লাগিল। অতএব, ইহাদের উভয়কে রাজ্যচ্যুত করিয়া, যাহাতে উপযুক্তরূপ রাজ্যশাসন হয়, এরূপ ব্যবস্থা করা উচিত। অনন্তর, বহুতর সৈন্যসংগ্রহপূর্বক, তাহার রাজপুরীর চতুর্দিক নিরুদ্ধ করিল।\nএই ব্যাপার দেখিয়া, যুবরাজ জীমূতবাহন পিতার নিকট নিবেদন করিলেন, মহারাজ! জ্ঞাতিবর্গ, একবাক্য হইয়া, আমাদিগকে রাজ্যচ্যুত করিবার অভিসন্ধিতে, এই উদ্যোগ করিয়াছে। আপনকার আজ্ঞা পাইলে, রণক্ষেত্রে প্রবিষ্ট হইয়া, বিপক্ষপক্ষের সৈন্যক্ষয় ও সমুচিত দণ্ডবিধান করি।\nজীমূতকেতু কহিলেন, এই ক্ষণভঙ্গুর পাঞ্চভৌতিক দেহ অতি অকিঞ্চিৎকর; বিনশ্বর রাজপদের নিমিত্ত, বহুসংখ্যক জীবের প্রাণহিংসা করিয়া, মহাপাপে লিপ্ত হওয়া উচিত নহে। ধর্মপুত্র রাজা যুধিষ্ঠির, আত্মীয়গণের কুমন্ত্রণায়, কুরুক্ষেত্ৰযুদ্ধে প্রবৃত্ত হইয়া, পশ্চাৎ অনেক অনুতাপ করিয়াছিলেন। অতএব, রাজপদপরিত্যাগ করিয়া, কোনও নিভৃত স্থানে গিয়া, প্রশান্ত মনে, দেবতার আরাধনা করা ভাল। এইরূপ সঙ্কল্প করিয়া, পিতাপুত্রে নগর হইতে বহির্গত হইলেন; এবং, মলয় পর্বতে গিয়া, তদীয় অধিত্যকায় কুটীরনির্মাণপূর্বক, তপস্যা করিতে লাগিলেন।\nএক ঋষিকুমারের সহিত, রাজকুমারের অতিশয় বন্ধুত্ব জন্মিল। এক দিন, দুই বন্ধুতে একত্র হইয়া ভ্ৰমণার্থে নিৰ্গত হইলেন। অনতিদূরে কাত্যায়নীর মন্দির ছিল; শ্রবণমনোহর বীণা শব্দ শ্রবণগোচর করিয়া, তাঁহারা, কৌতুকাবিষ্ট চিত্তে, সত্বর গমনে, তথায় উপস্থিত হইয়া, দেখিলেন, এক পরম সুন্দরী কন্যা, বীণানুগত স্তুতিগর্ভ গীত দ্বারা, ভগবতী কাত্যায়নীর উপাসনা করিতেছে। উভয়ে, একতানমন হইয়া, শ্রবণ ও দর্শন করিতে লাগিলেন। কিয়ৎ ক্ষণ পরে, সেই কন্যা, জীমূতবাহনকে নয়নগোচর করিয়া, মনে মনে তাঁহাকে পতিত্বে বরণ, এবং স্বীয় সহচরী দ্বারা তাঁহার নাম, ধাম, ব্যবসায় প্রভৃতির পরিচয়গ্রহণপূর্বক, প্ৰস্থান করিল।\nঅনন্তর, তাহার সহচরী, তদীয় নির্দেশক্রমে, তাহার মাতার নিকট পূর্বাপর সমস্ত নিবেদন করিলে, তিনি স্বীয় পতি রাজা মলয়কেতুর নিকটে কন্যার অভিপ্রায় ব্যক্তি করিলেন। মলয়কেতু আপন পুত্র মিত্ৰা বসুকে কহিলেন, তোমার ভগিনী বিবাহযোগ্য হইয়াছে; আর নিশ্চিন্ত থাকা উচিত নহে; উপযুক্ত পাত্রের অন্বেষণ করা আবশ্যক। শুনিলাম, গন্ধৰ্বাধিপতি রাজা জীমূতকেতু, রাজ্যাধিকারপরিহারপূর্বক, নিজ পুত্ৰ জীমূতবাহন মাত্র সমভিব্যাহারে, মলয়াচলে অবস্থিতি করিতেছেন। আমার অভিপ্রায়, জীমূতবাহনকে কন্যাদান করি। তুমি, রাজা জীমূতকেতুর নিকটে গিয়া, আমার এই অভিপ্ৰায় তাহার গোচয় কর।\nমিত্রাবসু, পিতার আদেশ অনুসারে, জীমূতকেতুর সমীপে উপস্থিত হইয়া, সবিশেষ সমস্ত বিজ্ঞাপন করিলে, তিনি তৎক্ষণাৎ সম্মত হইলেন; এবং, জীমূতবাহনকে, মিত্রাবসুর সমভিব্যাহারে, মলয়কেতুর নিকটে পাঠাইয়া দিলেন। মলয়কেতু, শুভ লগ্নে, স্বীয় কন্যা মলয়াবতীর বিবাহকাৰ্য সম্পন্ন করিলেন। বর ও কন্যা, পরম সুখে, কালব্যাপন করিতে লাগিলেন।\nএক দিন, জীমূতবাহন ও মিত্রাবসু, উভয়ে, মলয় মহীধরের পরিসরে, পরিভ্রমণবাসনায়, বাসস্থান হইতে বহির্গত হইলেন। ভূধরের উত্তর ভাগে উপস্থিত হইয়া, দূর হইতে এক শ্বেতবর্ণ বস্তুরাশি নয়নগোচর করিয়া, জীমূতবাহন মিত্রাবসুকে জিজ্ঞাসা করিলেন, বয়স্য। গণ্ডশৈলের ন্যায়, ধবলবৰ্ণ, রাশীকৃত কি বস্তু দৃষ্ট হইতেছে। মিত্ৰাবসু কহিলেন, মিত্র। পূর্ব কালে, গরুড়ের সহিত, নাগগণের নিরন্তর ঘোরতর যুদ্ধ হইয়াছিল। কিয়ৎ কাল পরে, নাগেরা, সম্পূর্ণরূপে পরাজিত হইয়া, সন্ধিপ্রার্থনা করিলে, গরুড় কহিলেন, যদি তোমরা, আমার দৈনন্দিন আহারের নিমিত্ত, এক এক নাগ উপহার দিতে পার, তাহা হইলে আমি তোমাদের প্রার্থনায় সম্মত হই; নতুবা, অবিলম্বে নাগকুল নিঃশেষ করিব। নিরুপায় নাগেরা, তাহাতেই সন্মত হইল। তদবধি, প্রতিদিন, এক এক নাগ, পাতাল হইতে আসিয়া, ঐ স্থানে উপস্থিত থাকে; গরুড়, মধ্যাহ্নকালে আসিয়া, ভক্ষণ করেন। এইরূপে, ভক্ষিত নাগগণের অস্থি দ্বারা, ঐ পর্বতাকার ধবলরাশি প্রস্তুত হইয়াছে।\nশ্রবণমাত্র, জীমূতবাহনের অন্তঃকরণ কারুণ্যরসে পরিপূর্ণ হইল। তখন তিনি মনে মনে বিবেচনা করিলেন, মধ্যাহ্নকাল আগতপ্ৰায়; অবশ্যই এক নাগ, গরুড়ের আহারার্থে, পৰ্যায়ক্রমে, উপস্থিত হইবেক; আমি, আপন প্ৰাণ দিয়া, তাহার প্রাণরক্ষা করিব। অনন্তর, কৌশলক্রমে শ্যালককে বিদায় করিয়া, ক্ৰমে ক্রমে অস্থিরাশির নিকটবর্তী হইয়া, জীমূতবাহন রোদনশব্দশ্রবণ করিলেন; এবং, সত্বর গমনে, রোদনস্থানে উপস্থিত হইয়া দেখিলেন, এক বৃদ্ধা নাগী, শিরে করাঘাতপূর্বক, হাহাকার ও উচ্চৈঃস্বরে রোদন করিতেছে। দেখিয়া, একান্ত শোকাক্রান্ত হইয়া, তিনি কাতর বচনে নাগীকে জিজ্ঞাসা করিলেন, মা! তুমি কি নিমিত্তে রোদন করিতেছ। সে গরুড়বৃত্তান্তের বর্ণন করিয়া কহিল, অন্য আমার পুত্র শঙ্খচূড়ের বার; ক্ষণকাল পরেই, গরুড় আসিয়া, আহারার্থে তাহার প্রাণসংহার করিবেক। আমার দ্বিতীয় পুত্র নাই। আমি, সেই দুঃখে দুঃখিত হইয়া, রোদন করিতেছি। জীমূতবাহন কহিলেন, মা আর রোদন করিও না; আমি, আপন প্রাণ দিয়া, তোমার পুত্রের প্রাণরক্ষা করিব। নাগী কহিল, বৎস! তুমি, কি কারণে, পরের জন্যে প্রাণত্যাগ করিবে। আর, পরের পুত্রের প্রাণ দিয়া, আপন পুত্রের প্রাণরক্ষা করিলে, আমারও ঘোরতর অধৰ্ম ও যার পর নাই অপযশ হইবেক।\nএইরূপে উভয়ের কথোপকথন হইতেছে, ইত্যবসরে শঙ্খচূড়ও তথায় উপস্থিত হইল; এবং, জীমূতবাহনের অভিসন্ধি শুনিয়া, তাহার পরিচয়গ্ৰহণপূর্বক, বিশেষজ্ঞ হইয়া কহিল, মহারাজ। আপনি অন্যায় আজ্ঞা করিতেছেন। বিবেচনা করিয়া দেখুন, আমার মত কত শত ব্যক্তি সংসারে জন্মিতেছে ও মরিতেছে; কিন্তু, আপনকার ন্যায় ধর্মাত্মা দয়ালু সংসারে সর্বদা জন্মগ্রহণ করেন না। অতএব, আমার পরিবর্তে, আপনকার প্রাণত্যাগ করা, কোনও ক্রমে, উচিত নহে। আপনি জীবিত থাকিলে, লক্ষ লক্ষ লোকের মহোপকার হইবেক। আমি জীবিত থাকিয়া, কোনও কালে, কাহারও কোনও উপকার করিতে পারিব না। মাদৃশ্য ব্যক্তির জীবন মরণ দুই তুল্য।\nজীমূতবাহন কহিলেন, শুন শঙ্খচূড়। প্রতিজ্ঞা করিয়াছি, আপন প্রাণ দিয়া, তোমার প্রাণরক্ষা করিব। আমি ক্ষত্ৰিয়কুলে জন্মগ্রহণ করিয়াছি; ক্ষত্ৰিয়েরা, প্রতিজ্ঞাভঙ্গ অপেক্ষা, প্রাণত্যাগ অতি লঘু ও সহজ জ্ঞান করেন। বিশেষতঃ, প্ৰাণস্নেহে প্ৰতিজ্ঞাপ্রতিপালনে পরাঙ্মুখ হইলে, নরকগামী হইতে হয়। অতএব, যখন স্বমুখে ব্যক্ত করিয়াছি, তখন অবশ্যই প্ৰাণ দিয়া, তোমার প্রাণরক্ষা করিব; তুমি স্বস্থানে প্রস্থান কর। এইরূপ বলিয়া, তিনি শঙ্খচূড়কে বিদায় করিলেন; এবং তদীয় প্রতিশীর্ষ হইয়া, গরুড়ের আগমনপ্রতীক্ষায়, নির্দ্দিষ্ট স্থানে উপবিষ্ট রহিলেন। শঙ্খচূড়, জীমূতবাহনের নির্বন্ধলঙ্ঘনে অসমর্থ হইয়া, বিষন্ন মনে, বিরস বদনে, মলয়াচলবাসিনী কাত্যায়নীর সম্মুখে উপস্থিত হইল; এবং, একাগ্ৰচিত্ত হইয়া, জীবনদাতা জীমূতবাহনের জীবনরক্ষণের উপায়প্রার্থনা করিতে লাগিল।\nনিরূপিত সময় উপস্থিত হইলে, গরুড় আসিয়া, চঞ্চুপুট দ্বারা জীমূতবাহনগ্রহণপূর্বক, নভোমণ্ডলে উড্ডীন হইয়া, মণ্ডলাকারে ভ্রমণ করিতে লাগিল। কিয়ৎ ক্ষণ পরে, জীমূতবাহনের দক্ষিণবাহুস্থিত নামাঙ্কিত মণিময় কেয়ুর, শোণিতলিপ্ত হইয়া, মলয়াবতীর সম্মুখে পতিত হইল। মলয়াবতী, নামাক্ষরপরিচয় দ্বারা, প্রিয়তমের প্রাণাত্যয় স্থির করিয়া, শিরে করাঘাতপূর্বক, ভূতলে পতিত হইয়া, উচ্চৈঃস্বরে রোদন করিতে লাগিল। তাহার পিতা, মাতা, ভ্রাতা, কেয়ুর দর্শনে সাতিশয় বিষন্ন হইয়া, হাহাকার করিতে লাগিলেন। রাজা মলয়কেতু, চতুর্দিকে বহুসংখ্যক লোক প্রেরিত করিয়া, পরিশেষে স্বয়ং, পুত্ৰ সহিত, জীমূতবাহনের অন্বেষণে নির্গত হইলেন।\nশঙ্খচূড়, কাত্যায়নীর আলয় হইতে, রাজপরিবারের কোলাহলশ্রবণ করিয়া, সবিশেষ অনুসন্ধান দ্বারা, জীমূতবাহনের অমঙ্গলবৃত্তান্ত অবগত হইয়া, অশ্রুপূর্ণ নয়নে পূর্বস্থানে উপস্থিত হইল; এবং, গরুড়কে সম্বোধন করিয়া, উচ্চৈঃস্বরে কহিতে লাগিল, অহে বিহঙ্গরাজ! তুমি, শঙ্খচূড়ক্রমে, রাজা জীমূতবাহনকে লইয়া গিয়াছ; উনি তোমার ভক্ষ্য নহেন। আমার নাম শঙ্খচূড়; অদ্য আমার বার। তুমি, তাহারে পরিত্যাগ করিয়া, আমায় ভক্ষণ কর; নতুবা, তোমায় সাতিশয় অধৰ্মগ্ৰস্ত হইতে হইবেক।\nগরুড় শুনিয়া অতিশয় শঙ্কিত হইলেন; এবং মৃতকল্প জীমূতবাহনকে জিজ্ঞাসা করিলেন, অহে মহাপুরুষ! তুমি কে, কি নিমিত্তে প্ৰাণদানে উদ্যত হইয়াছ। জীমূতবাহন আত্মপরিচয়প্রদানপূর্বক, কহিলেন, অদ্য বা অশব্দতান্তে, অবশ্যই মৃত্যু ঘটিবেক। যে ব্যক্তি, ক্ষণবিধ্বংসী তুচ্ছ শরীরের বিনিয়োগ দ্বারা, পরোপকার করিয়া, দিগন্তব্যাপিনী ও অনন্তকালস্থায়িনী কীর্তি উপার্জন করে, তাহারই এই সংসারে জন্মগ্রহণ সার্থক; নতুবা, স্বোদরপরায়ণ কাক, কুকুর, শৃগাল প্রভৃতি হইতে বিশেষ কি। এই বিবেচনায়, আমি, আত্মপ্রাণব্যয় দ্বারা, শঙ্খচূড়ের প্রাণরক্ষা করিতে আসিয়াছি। গরুড় শুনিয়া, যার পর নাই, সন্তুষ্ট হইলেন, এবং জীমূতবাহনকে শত শত সাধুবাদপ্রদান করিয়া কহিলেন, জগতে জীবমাত্রেই স্ব স্ব প্রাণরক্ষায় যত্নবান। কিন্তু, আপন প্ৰাণ দিয়া, পরের প্রাণরক্ষা করে, এরূপ ব্যক্তি অতি বিরল। যাহা হউক, আমি তোমার দয়া ও সাহস দর্শনে সাতিশয় সন্তুষ্ট হইয়াছি; বরপ্রার্থনা কর।\nজীমূতবাহন কহিলেন, খগেশ্বর। যদি প্রসন্ন হইয়া থাক, এই বর দাও, তুমি অতঃপর আর নাগহিংসা করিবে না; এবং, দীর্ঘ কাল ভক্ষণ করিয়া, যে অসংখ্য নাগের প্রাণসংহার করিয়াছ, তাহদেরও জীবনদান কর। গরুড়, তথাস্তু বলিয়া, তৎক্ষণাৎ পাতাল হইতে অমৃত আহরণপূর্বক, অস্থিস্তূপের উপর সেচন করিয়া, মৃত নাগগণের জীবনদান করিলেন, এবং জীমূতবাহনকে কহিলেন, রাজকুমার! আমার প্রসাদে, তোমাদের অপহৃত রাজ্যের পুনরুদ্ধার হইবেক। এইরূপ বরপ্রদান করিয়া, গরুড় অন্তহিত হইলে, শঙ্খচূড়ও জীমূতবাহনের বহুবিধ স্তুতি করিয়া, বিদায় লইয়া, স্বস্থানে প্রস্থান করিল।\nজীমূতবাহন, এইরূপ বরলাভে চরিতার্থ হইয়া, পিতৃসমীপে উপস্থিত হইলেন; এবং, লোক দ্বারা, শ্বশুরালয়ে স্বীয় মঙ্গলসংবাদ পাঠাইয়া দিলেন। তাঁহাদের রাজ্যাপহারক জ্ঞাতিবর্গ, বরপ্রদানবৃত্তান্ত অবগত হইয়া, রাজা জীমূতকেতুর শরণাগত হইল; এবং, স্তুতি ও বিনতি দ্বারা প্রসন্ন করিয়া, তাহাকে রাজপদে পুনঃস্থাপিত করিল।\nইহা কহিয়া, বেতাল জিজ্ঞাসা করিল, মহারাজ! জীমূতবাহন ও শঙ্খচূড়, এ উভয়ের মধ্যে কোন ব্যক্তির অধিক ভদ্রতাপ্রকাশ হইল। বিক্ৰমাদিত্য কহিলেন, শঙ্খচূড়ের। বেতাল কহিল, কি প্রকারে। রাজা কহিলেন, শঙ্খচূড়, জীমূতবাহনের প্রাণদান বিষয়ে, প্রথমতঃ কোনও মতে সম্মত হয় নাই; পরিশেষে, সম্মত হইয়াও, কাত্যায়নীর নিকটে গিয়া, উপকারকের মঙ্গলপ্রার্থনা করিতে লাগিল; এবং পুনরায় আসিয়া, প্রাণদানে উদ্যত হইয়া, জীমূতবাহনের প্রাণরক্ষা করিল। বেতাল কহিল, যে ব্যক্তি পরার্থে প্ৰাণদান করিল, তাহার। ভদ্রতা অধিক বলিয়া গণ্য হইল না কেন। রাজা কহিলেন, জীমূতবাহন ক্ষত্রিয়জাতি; ক্ষত্রিয়ের প্রাণত্যাগ অতি অকিঞ্চিৎকর জ্ঞান করে। অতএব, এই জীবনদান, জীমূতবাহনের পক্ষে, তাদৃশ দুষ্কর নহে।\nBy Taher Almahdi at Sunday, June 18, 2017\nশ্রেণী: বেতাল পঞ্চবিংশতি


আফগানিস্তানে ৫০০ কেজি ওজনের কোরআন! - দৈনিক পায়রাআফগানিস্তানে ৫০০ কেজি ওজনের কোরআন! - দৈনিক পায়রা\nসোমবার, ০১ Jun ২০২০, ১১:০৬ অপরাহ্ন\nসোমবার ১০ সেপ্টেম্বর, ২০১৮ / ৩৭৮ বার পঠিত\nডেস্ক : সাধারণত কোরআন পুস্তাকারের হয়ে থাকে। তবে বাহ্যিক আকারে বৈচিত্রপূর্ণ কোরআন রয়েছে দুনিয়ায়। মদিনা শরিফের আল-কোরআন মিউজিয়ামে কোরআনের এমনই কিছু দুর্লভ কপি সংরক্ষিতে আছে। মিউজিয়ামটি মসজিদে নববির আঙিনায় ৫ নম্বর গেটের কাছে অবস্থিত। প্রাচীন কোরআনের কপি ও পাণ্ডুলিপি সংরক্ষণের জন্য ওই মিউজিয়ামে সরকারি পৃষ্ঠপোষকতা রয়েছে।


মাঝে মধ্যে নফল রোজা রাখার দশটি স্বাস্থ্যগত উপকারিতা - আধুনিক হোমিওপ্যাথি, ঢাকা\nপ্রথম পাতা অন্যান্য স্বাস্থ্য তথ্য মাঝে মধ্যে নফল রোজা রাখার দশটি স্বাস্থ্যগত উপকারিতা\nমাঝে মধ্যে নফল রোজা রাখার দশটি স্বাস্থ্যগত উপকারিতা\nচিকিত্সকরা প্রায়ই মাঝে মধ্যে উপোস করার কথা বলে থাকেন। এর রয়েছে অনেক স্বাস্থ্যগত উপকারিতা। তাই মাঝে মধ্যে নফল রোজা রাখাটা আপনার জন্য ইহকাল এবং পরকালের জীবনের বিস্তর উপকারিতা বয়ে আনতে পারে। উপোস করার অর্থ শরীরকে কিছুক্ষণ বিশ্রাম দেওয়া। চিন্তা করুন আপনার জন্ম লগ্ন থেকে আপনার শরীরের অভন্তরীন কল-কব্জা গুলি কি পরিমান পরিশ্রম করে চলেছে? তাই মাঝে মধ্যে নফল রোজা রাখার ফলে শরীরেরও বিশ্রাম হয়। এর নানা প্রকার স্বাস্থ্যগত উপকারিতা রয়েছে। নিচে সেগুলো সম্পর্কে আলোকপাত করা হলো :-\nওজন কমাতে সাহায্য করে :- ওজন কমানোর অন্যতম নির্ভরযোগ্য পদ্ধতি হল মাঝে মাঝে নফল রোজা রাখা । বিভিন্ন পরীক্ষায় দেখা গিয়েছে যে নির্দিষ্ট কয়েক ঘণ্টা উপোস করলে অনেক বেশি ক্যালোরি ক্ষয় হয়। এনার্জির জন্য শরীর ফ্যাট সেলগুলোকে ভেঙে দেয়। এমনকি নিয়মিত ডায়েটিং করার থেকেও ক্যালোরি ক্ষয়ের জন্য মাঝেমধ্যে নফল রোজা অনেক বেশি কার্যকরী।\nইনসুলিনের ক্ষমতা বাড়ায় :- নির্দিষ্ট সময়সীমার উপোস শরীরে ইনসুলিনের ক্ষমতা বৃদ্ধিতে সাহায্য করে। এর ফলে শরীরে কার্বোহাইড্রেট গ্রহণের ক্ষমতা অনেকটাই বাড়ে। পরীক্ষায় দেখা গিয়েছে যে উপোসের পর ইনসুলিনের কার্যক্ষমতা বাড়ে ও শরীরের কোষগুলি রক্ত থেকে অনেক বেশি পরিমাণে গ্লুকোজ সংগ্রহ করতে পারে।\nমেটাবলিজমের হার বৃদ্ধি করে :- উপোসের ফলে আমাদের পাচনতন্ত্র বিশ্রাম পায়। ফলে হজম ক্ষমতা বাড়ে। এর ফলে শরীরে মেটাবলিজমের হার বৃদ্ধি পায়। কারোর হজমক্ষমতা দুর্বল হলে মেটাবলিজমের হারও কমবে। ফলে শরীরে ক্যালোরি ক্ষয় কম হবে। উপোস হজমক্ষমতাকে নিয়মিত করসে সাহায্য করে। এক্ষেত্রে নফল রোজা রাখা কার্যকর একটি পদ্ধতি।\nযৌবন ধরে রাখতে সাহায্য করে :- উপোসর ফলে হজম ক্ষমতা আরও ভালো হয়। উপোস ভঙ্গের পর আমরা যা খাই, তার থেকে পুষ্টি সহজেই শরীরে শোষিত হয়। শরীর ঠিকমতো পুষ্টি পাওয়ায় বার্ধক্যের ছাপ দেরিতে পড়ে।\nশরীরের প্রতিরোধ ক্ষমতা বাড়ায় :- উপোসের ফলে শরীর থেকে বেশি মাত্রায় টক্সিন বেরিয়ে যায়। ফলে ক্ষতি ফ্রি র্যাডিক্যাল কম উত্‍পন্ন হয়। ফ্রি র্যাডিক্যাল কমে যাওয়ায় শরীরের প্রতিরোধী ক্ষমতা বাড়ে। এমনকি নিয়মিত নফল রোজা শরীরে ক্যানসার বাসা বাঁধার সম্ভাবনাও কমে।\nখাওয়ার ধরণ উন্নত করে :- মাঝেমধ্যেই টুকটাক মুখ চালানোর অভ্যেস থাকলে, মাঝেমধ্যে নফল রোজা আপনার সেই বদ-অভ্যেস ছাড়িয়ে দিতে পারে। এর ফলে আপনার খাওয়ার সময় এবং অভ্যেস উন্নত হবে। যেমন, আপনি যদি বিকেলে অনেক কিছু খেয়ে ফেলেন, তাহলে স্বাভাবিক ভাবেই রাতে খাবার খেতে দেরি হবে। রাত করে খেলে তা হজম ক্ষমতায় প্রভাব ফেলবে। কিন্তু সকাল থেকে বিকেল কয়েক ঘণ্টা উপোস দিলে, সহজেই রাতে আপনার খিদে পাবে। তাই নফল রোজা রাখুন।\nমস্তিষ্কের কাজ ভালো করে :- পরীক্ষায় দেখা গিয়েছে উপোসর ফলে মস্তিষ্কের ক্রিয়া আরও উন্নত হয়। নির্দিষ্ট কয়েক ঘণ্টা উপোস দিলে নিউরোট্রফিক নামে বিশেষ প্রোটিন অধিক উত্‍পন্ন হয়। এই প্রোটিন মস্তিষ্ককে আরও সজাগ করে তোলে। তাই এক্ষেত্রে নফল রোজা রাখা দারুন ফলাফল বয়ে আনে।\nমনঃসংযোগে সাহায্য করে :- উপোসের পর অনেক সময়ই শরীর ও মন বেশি একাগ্র হয়ে ওঠে। এই কারণেই সম্ভবত পুজোর আগে উপোস থাকা রীতি রয়েছে। যাতে আল্লাহের আরাধনায় অধিক মনোযোগ দেওয়া যেতে পারে।\nক্ষুধা বৃদ্ধি করে :- একবার ভাবুন তো, ৩ থেকে ৪ ঘণ্টা অন্তর খাবার খেলে কখনও ঠিকমতো ক্ষিদে অনুভব করতে পারেন কি? নিশ্চয় নয়। ১২ বা ২৪ ঘণ্টার উপোস রাখলে ক্ষিদের অনুভূতি শক্তিও বাড়ে। এর ফলে শরীরে বিভিন্ন প্রয়োজনীয় হরমোন সঠিক ভাবে ক্ষরণ হয়।\nত্বক পরিস্কার করে :- মাঝে মধ্যে নফল রোজা ফলে শরীর থেকে বেশি পরিমাণে ক্ষতিকর টক্সিন বেরিয়ে যাওয়ায় ত্বক পরিস্কার হয়। লিভার, কিডনির কাজ আরও ভালো হওয়ায় ত্বকে দাগছোপ, ব্রন নির্মূল হয়।\nঅনেক রকম উপকারিতা থাকলেও হুট করে অনেকের ক্ষেত্রেই রাখাটা কষ্টকর হতে পারে। যাদের বেশি কষ্ট হতে পারে তারা নফল রোজা শুরু করার আগে কয়েক সপ্তাহ নিচের কাজগুলি চর্চা করে নিন তারপর নফল রোজা রাখার চেষ্টা করুন।\nমাঝেমধ্যে শুধু ফল খেয়ে দিন কাটান\nমাঝেমধ্যে এক-একেকটা দিনে শুধু একবার করে খান\nএকদিন শুধু স্যালাড খেয়ে থাকুন।\nসপ্তাহে একদিন ওপরের যে কোনও একটা টিপস মেনে চললেই আপনি তাতেও বেশ উপকার পাবেন। কিন্তু মনে রাখবেন মাঝে মধ্যে নফল রোজা রাখার ফলে আপনি যে শুধু স্বাস্থ্যগত উপকারিতা পাচ্ছেন তা নয় একই সাথে আপনি আল্লাহর সান্নিধ্য অর্জনের পথেও এগুচ্ছেন।\nমাঝে মধ্যে নফল রোজা রাখার দশটি স্বাস্থ্যগত উপকারিতা ডাক্তার আবুল হাসান5of 5\nচিকিত্সকরা প্রায়ই মাঝে মধ্যে উপোস করার কথা বলে থাকেন। এর রয়েছে অনেক স্বাস্থ্যগত উপকারিতা। তাই মাঝে মধ্যে নফল রোজা রাখাটা আপনার জন্য ইহকাল এ...


ঢাকার বস্তিতে করোনা কেন কম? - প্রতিবাদের কন্ঠ\nঢাকার বস্তিতে করোনা কেন কম?\nপ্রকাশকাল : রবিবার, ২৩ আগস্ট, ২০২০\nরাজধানী ঢাকার বিভিন্ন বস্তিতে বসবাস করা মানুষদের মধ্য এখন পর্যন্ত ৬ শতাংশের নভেল করোনাভাইরাস (কভিড-১৯) ধরা পড়েছে। এর কারণ হিসেবে বিশেষজ্ঞরা তাদের জীবন-যাপনের ধরনের কথা উল্লেখ করছেন।\nসরকারের রোগতত্ত্ব, রোগ নিয়ন্ত্রণ ও গবেষণা ইনস্টিটিউট (আইইডিসিআর) এবং আন্তর্জাতিক উদরাময় গবেষণা সংস্থার (আইসিডিডিআর,বি’) যৌথ জরিপে এই তথ্য উঠে এসেছে।\nতথ্য অনুযায়ী রাজধানীর মোট জনসংখ্যার ৯ শতাংশ করোনাভাইরাসে আক্রান্ত। সার্বিকভাবে এ হার ৯ শতাংশ হলেও বস্তিতে এ হার আরও তিন শতাংশ কম।\nজরিপে রাজধানীর ৬টি বস্তি এলাকাসহ বিভিন্ন বাড়ি পরিদর্শন করা হয়। পরিদর্শনের সময় যেকোনো একটি বাড়ির চারজনের মধ্যে একজনের শরীরে পরিদর্শনের দিন কিংবা পরবর্তীতে ৭ দিনের মধ্যে করোনার চারটি উপসর্গের একটি পাওয়া গেলে তাকে উপসর্গের রোগী হিসেবে বিবেচনা করা হয়।\nএকইভাবে রাজধানীর ছয়টি বস্তি এলাকাসহ বিভিন্ন বাড়ি পরিদর্শনের সময় যেকোনো একটি বাড়ির চারজনের মধ্যে একজনের পরিদর্শনের দিন কিংবা পরবর্তীতে ৭ দিনের মধ্যে করোনার চারটি উপসর্গের একটিও না পাওয়া গেলে তাকে উপসর্গবিহীন রোগী ধরা হয়। মোট ৩ হাজার ২২৭টি বাড়ি পরিদর্শনকালে ২১১ জন করোনা উপসর্গের রোগী পাওয়া যায়।\n‘এসব মানুষেরা জামা কম পরেন, জুতা ব্যবহার করেন না, অধিকাংশ সময় সরাসরি সূর্য এবং প্রকৃতির কাছে থাকেন, তাদের ইমিউনিটি ভালো। যেসব মানুষ এসির ভেতর থাকেন, সূর্যের আলো কম লাগান, সংরক্ষিত খাবার বেশি খান তাদের ইমিউনিটি কম।’\nক্যারিয়ার গড়ুন আকিজ ফুড অ্যান্ড বেভারেজে


১০০ জন থেকে ৯৯ জন কিভাবে? - Bissoy Answers\n১০০ জন থেকে ৯৯ জন কিভাবে?\n03 ডিসেম্বর 2018 "আইকিউ" বিভাগে জিজ্ঞাসা করেছেন Md Robin Ahmed (8,600 পয়েন্ট)\n22 ডিসেম্বর 2018 পূনঃরায় খোলা করেছেন আব্দুল্লাহ_আল_মাসুদ\nএমন একটি জায়গাতে ১০০ জন গেলেন। ফিরে আসার সময় ৯৯ জন ফিরলেন কিন্তু কেন?\n03 ডিসেম্বর 2018 উত্তর প্রদান করেছেন আমীরুল ইসলাম (4,777 পয়েন্ট)\n22 ডিসেম্বর 2018 নির্বাচিত করেছেন আব্দুল্লাহ_আল_মাসুদ\nকারণ একজনকে তারা কবরস্থ করেছেন।\n৯৯, ৯৯ সংখ্যা দুটির মাঝে কোন গাণিতিক প্রতীক দ্বারা সম্পর্ক স্থাপন করলে ফলাফল ১০০ হবে?\n18 জানুয়ারি "আইকিউ" বিভাগে জিজ্ঞাসা করেছেন Jilani (4,041 পয়েন্ট)\n১০০ থেকে ১০০ বাদ দিলে কিভাবে ৯৯ হয়?\n19 ডিসেম্বর 2017 "আইকিউ" বিভাগে জিজ্ঞাসা করেছেন INDROPAUL (2,531 পয়েন্ট)\n১০০ কে ২ জন এর মাঝে এমন ভাবে ভাগ করে দিন যাতে একজন আরএক জন এর চেয়ে একবেশি পায়?\n04 অগাস্ট 2017 "আইকিউ" বিভাগে জিজ্ঞাসা করেছেন চয়ন নন্দী (102 পয়েন্ট)


চার বছরে ৪৩ হাজার বার ধর্ষণের শিকার কিশোরী! | গণবিপ্লব ডটকম\nআজ- শুক্রবার, ২৪ মে, ২০১৯ ইং, বিকাল ৩:১২\nচার বছরে ৪৩ হাজার বার ধর্ষণের শিকার কিশোরী!\n১২ বছর বয়সী এক কিশোরী মানবপাচারের শিকার হওয়ার পরবর্তী চার বছরে ৪৩ হাজার ২০০ বার ধর্ষণের শিকার হয়েছেন! ১৬ বছর বয়সে তাকে উদ্ধার করে মেক্সিকান পুলিশ। কার্লা জাকিন্তো বর্তমানে একজন মানবাধিকারকর্মী হিসেবে কাজ করছেন। তার বয়স ২৪। তিনি বর্তমানে মানবপাচারবিরোধী কার্যক্রমের অংশ হিসেবে সারাবিশ্বে নিজের ৪ বছরের ভয়ংকর অভিজ্ঞতার কথা বর্ণনা করেন।


ক্যান্সারকে হারিয়ে এই বাঙালি অভিনেত্রী এখন কী করছেন? - JanaBD.ComLoginSign UpHomeSms ZoneTube\nHome › বিনোদন ডেস্ক › বিবিধ বিনোদন › ক্যান্সারকে হারিয়ে এই বাঙালি অভিনেত্রী এখন কী করছেন?ক্যান্সারকে হারিয়ে এই বাঙালি অভিনেত্রী এখন কী করছেন? বিবিধ বিনোদন 20th Nov 2016 at 8:49am 567কলকাতাতেই কেটেছে তাঁর শৈশবের দীর্ঘ সময়। শ্যামবাজারের মোড়ের কোলাহল আজও নাকি তাঁকে টানে। কিন্তু, এখন তিনি বাস করছেন সূদূর কানাডায়। আর সেখানে যা করছেন জানলে কুর্নিশ করবেন।


লোকাল ট্রেনই লাইফলাইন! মাথা ছুঁইয়ে প্রণাম করে বুঝিয়ে দিলেন মুম্বইয়ের যাত্রী৷ Photo of Passenger Bowing Down to Local Train in Mumbai Goes Viral– News18 Bangla\nPICTURE OF A PASSENGER BOWING DOWN TO A LOCAL TRAIN IN MUMBAI GOES VIRAL DMG\nলোকাল ট্রেনই লাইফলাইন! মাথা ছুঁইয়ে প্রণাম করে বুঝিয়ে দিলেন মুম্বইয়ের যাত্রী\nভাইরাল হয়েছে এই ছবি৷ Photo-Twitter\nপ্রায় ১১ মাস বন্ধ থাকার পর ১ ফেব্রুয়ারি থেকে লোকাল ট্রেন চালু হয়েছে মুম্বাইয়ে৷\nLast Updated : February 04, 2021, 00:28 IST\n#মুম্বই: প্ল্যাটফর্মে দাঁড়িয়ে লোকাল ট্রেন৷ আর তার দরজায় মাথা ছুঁইয়ে প্রণাম করছেন এক যুবক৷ ঠিক যেভাবে মন্দিরে গিয়ে আরাধ্য দেবতাকে কেউ প্রণাম করে৷ মুম্বইয়ে লোকাল ট্রেন চালু হওয়ার দিনে সামাজিক মাধ্যমে ছড়িয়ে পড়া এই ছবিই মন জয় করে নিয়েছে নেট ব্যবহারকারীদের৷ এই একটি ছবিই আরও একবার বুঝিয়ে দিয়েছে, বাণিজ্য নগরী মুম্বইয়ের লাইফলাইন হল লোকাল ট্রেন৷ যাতায়াতের মাধ্যম ছাড়িয়ে লোকাল ট্রেন মুম্বইয়ের আমজনতার দৈনন্দিন জীবনের অঙ্গ হয়ে উঠেছে, নিত্যযাত্রীদের আবেগও জড়িয়ে রয়েছে এর সঙ্গে৷\nদীর্ঘ প্রায় এগারো মাস বন্ধ থাকার পর গত ১ ফেব্রুয়ারি থেকে মুম্বইয়ে লোকাল ট্রেন চালুর অনুমতি দিয়েছে মহারাষ্ট্র সরকার৷ কলকাতার মতোই শহরতলির সঙ্গে যোগাযোগ রক্ষায় লোকাল ট্রেন মুম্বইয়ের সবথেকে গুরুত্বপূর্ণ মাধ্যম৷ লকডাউনের ফাঁস কাটিয়ে ধীরে ধীরে সবকিছুই স্বাভাবিক হলেও এতদিন মুম্বইয়ে লোকাল চালুর অনুমতি দেওয়া হয়নি৷ লোকাল ট্রেনের চাকা গড়ানোর অপেক্ষায় মুম্বইবাসী কতটা ব্যাকুল হয়ে উঠেছিল, এই একটি ছবি তারই বহিঃপ্রকাশ৷\nLifeline of the city and for the millions ❤ #MumbaiLocal https://t.co/ewXBayRUK9\n— Vignesh (@youcanvignesh) February 3, 2021\nশুধু আমজনতাই নয়, ভাইরাল এই ছবি ট্যুইট করেছেন শিল্পপতি আনন্দ মহিন্দ্রাও৷ ছবিটি ট্যুইট করে মহিন্দ্রা গ্রুপের চেয়ারম্যান লিখেছেন, 'ভারতের আত্মা৷'\nলোকাল ট্রেন চালু হওয়া মানে শুধু যাতায়াতে সুবিধা, সস্তায় গন্তব্যস্থলে পৌঁছনোর সুবিধে নয়৷ লোকাল ট্রেন চালু হওয়া মানে রোজ অনেক পরিচিত মুখের সঙ্গে দেখা হওয়া৷ শুধুমাত্র দৈনন্দিন যাতায়াতের সময় পরিচয়ের মাধ্যমে যাঁরা হয়ে হয়ে ওঠেন রোজকার জীবনের অঙ্গ, গড়ে ওঠে বন্ধুত্ব৷ কয়েক মাস আগে লোকাল ট্রেন চালুর এই আকুতি দেখা গিয়েছিল পশ্চিমবঙ্গেও, এবার তারই পুনরাবৃত্তি হল মুম্বইয়ে৷ লোকাল ট্রেনের যাত্রী অজ্ঞাতপরিচয় ওই যুবক বুঝিয়ে দিলেন, লোকাল ট্রেনের বিকল্প একমাত্র লোকালই৷ তা সে যতই বাদুরঝোলা ভিড় হোক বা করোনার সংক্রমণের ভয় থাকুক৷\nFirst published: February 04, 2021, 00:28 IST\nAnand MahindraLocal TrainMumbai


গ্রামীণ সংস্কৃতির বিবর্তন\nবর্তমানে অর্থনীতির ভাষায় দ্রুত বর্ধনশীল গ্রামীণ কাঠামো দ্রুততার সাথে পরিবর্তিত হয়ে শহুরে কাঠামোর দিকে ধাবিত হচ্ছে। বিষয়টি লোকাল গভর্নমেন্ট বিশেষজ্ঞ ড. তোফায়েল আহমদ তার লেখা ‘আমার গ্রাম রূপান্তরের রেখচিত্র’তে চমৎকারভাবে তুলে ধরেছেন। তিনি তার লেখায় চমৎকারভাবে বলেছেন, একসময় বাংলাদেশকে বৃহৎ গ্রাম ভাবা হতো যা এখন ক্রমবর্ধমান শহুরে রূপ নিচ্ছে। কোনো বৃহৎ শহরকে আরেক শহর থেকে বিচ্ছিন্ন করা যাচ্ছে না। তবে অপরিকল্পিত এসব উন্নয়ন সত্যিকার উন্নয়ন সূচকের কতগুলো ধাপ পূর্ণ করতে পারবে সেটাও পর্যবেক্ষণের দাবি রাখে। তার পর্যবেক্ষণ অনেকটাই বাস্তবসম্মত। গ্রামের অভাবনীয় উন্নয়ন হয়েছে। আজ বাড়ির যিনি জ্যেষ্ঠ সদস্য স্বাধীনতা পরবর্তীতে তার পোশাক আশাক, খাবার-দাবার, বাড়িতে যাওয়ার রাস্তা-ঘাট, শিক্ষাপ্রতিষ্ঠানে পড়ার সুবিধা-অসুবিধাগুলো যদি বর্তমানে তার তৃতীয় জেনারেশন তথা নাতি (ছেলে/মেয়ের পক্ষের সন্তান) সাথে তুলনা করে তাহলে আকাশ-পাতাল পরিবর্তন স্বচক্ষে দেখতে পাবেন। এ জন্য কোনো তাত্ত্বিক গবেষকের বিশেষ ধারায় গবেষণার প্রয়োজন হবে না। তবে এ উন্নয়নের ধরন বিভিন্ন সময় বদলেছে। স্বাধীনতা-পরবর্তীতে গ্রামীণ অবকাঠামো বা উৎপাদনের মূল চালিকাশক্তি ছিল পাট আর ধান। নব্বই দশকের শুরু থেকে বাংলাদেশে কৃষি বিপ্লবের যে ধারার সূচনা হয় তা গ্রামীণ কৃষি অর্থনীতির ধারণা ও বাস্তব প্রয়োগে ব্যাপক পরিবর্তন আনে। বিগত শতকের শুরুতে বাজারে মাছ অনেকটা দু®প্রাপ্য ছিল। অনেককেই বলতে শুনেছি এক দশকের মধ্যে মাছ বলতে বাংলাদেশে কিছুই থাকবে না। যেভাবে জলাশয় ভরাট, নদীতে বাঁধ দেওয়া হচ্ছে তাতে ভবিষ্যৎ প্রজন্ম মাছ বলে কিছু ছিল তা জানতে মিউজিয়ামে যেতে হবে। কিন্তু সঠিক নীতিমালা আর জনগণকে উদ্বুদ্ধ করার কারণে বাংলাদেশ আজ চতুর্থ বৃহৎ মৎস্য উৎপাদনকারী দেশ। মানুষের আয়ের সাধ্যের মধ্যেই আছে মাছের দাম। পূর্বে মাছ চাষ ও বিক্রির সাথে সমাজের বিশেষ শ্রেণি জড়িত ছিল। তাদেরকে সমাজে অনেকটা অচ্ছুত ধরনের গোষ্ঠী ভাবা হতো। ‘মাছ পাড়া’ বা নিকারি সম্প্রদায় তাদের পরিচয় ছিল। কিন্তু গ্রামীণ জীবনেও অর্থনৈতিক প্রয়োজনে দৃষ্টিভঙ্গির পরিবর্তন এসেছে। এখন শিক্ষিত অশিক্ষিত এমনকি শরিফ গোষ্ঠীর অনেকেই এ মাছ চাষ ও বিক্রির সাথে জড়িত। ক্রেতা-বিক্রেতা কেউ কাউকে ঘৃণার চোখে দেখছে না। এ পরিবর্তন একটি সমাজের উন্নয়নের জন্য খুবই জরুরি। ঠিক ডিমের ক্ষেত্রেও একই কথা। এক সময় ভারতীয় ডিমের বিশাল বাজার ছিল বাংলাদেশ। এখন নিজের উৎপাদনই আমাদের চাহিদা মিটে। আমার গ্রামেই পঞ্চাশোর্ধ্ব মুরগির খামার আর ছোটখাটো অনেক মৎস্য প্রজেক্ট দেখেছি। ঠিক এমনিভাবে মহিলারা হাঁস-মুরগি, শাক-সবজি এমনকি গরু পালনে অনেকটা মুখ্য ভূমিকা পালন করছেন। পূর্বের ট্র্যাডিশনাল বাজার ব্যবস্থাপনায় এসেছে ব্যাপক পরিবর্তন। আগের নির্দিষ্ট দিনের পরিবর্তে এখন মানুষজন প্রতিদিনই বাজারে যায় এবং টাটকা প্রয়োজনীয় জিনিসপত্র ক্রয় করে। আজ থেকে দুই দশক পূর্বে যেখানে উন্নয়নের ধারণাই ছিল না সেখানে বিদ্যুতায়িত হয়ে অনেক ছোট বড় কল-কারখানা গড়ে উঠেছে। প্রায় প্রতিটি পরিবারে এখন সিলিন্ডার গ্যাসের মাধ্যমে রান্নাবান্না হয়। ট্র্যাডিশনাল রান্নাঘরের ভিতরেই ডাইনিং টেবিলে খাবারের ব্যবস্থা হয়। গ্রামের প্রায় প্রতিটি বাড়ি থেকে কেউ না কেউ বিদেশ থাকে এবং যারা ভূমিহীন বা শ্রমজীবী তাদের শ্রমের মূল্য আছে। সকাল ৯টা থেকে বিকেল ৫টা পর্যন্ত সর্বনিম্ন পাঁচশত টাকা যা বিভিন্ন মৌসুমে হাজার টাকা পর্যন্ত উঠে যায়। গ্রামে এখন পরিকল্পনাহীন পাকাঘর তৈরির ব্যস্ততা চোখে পড়ার মতো। বাড়িতে বাড়িতে এ বিষয়ে কেমন জানি অসুস্থ প্রতিযোগিতা শুরু হয়েছে। প্রতিবেশীর বাড়ি পাকা হয়েছে তাই আমার বাড়িও পাকা করতে হবে এ মানসিকতা গ্রামে প্রবল। অবশ্য প্রয়োজনেও অনেকে বাড়িঘর করছেন। করোনা মহামারী শুরু হওয়ার পর রাজধানী ঢাকা থেকে অন্তত তিন মিলিয়ন লোক কর্ম হারিয়ে নিজের বাস্তুভিটায় ফিরে যায়। দারিদ্র্য হঠাৎ করে ৪০% পার্সেন্টে উন্নীত হয়। তখন অনেকে আশঙ্কা করেছিলেন গ্রামের অর্থনীতিতে চাপ বাড়বে আর অর্থনীতির এ অস্থিরতা প্রত্যন্ত গ্রাম পর্যন্ত সম্প্রসারিত হলো। কিন্তু তখন আমি আমার লেখায় এ ধারণার সাথে দ্বিমত পোষণ করে ভিন্ন একটি ব্যাখ্যা দাঁড় করিয়েছিলাম। ঢাকা শহরের দৈনন্দির জীবিকা নির্বাহকারী এ পরিশ্রমী মানুষগুলো গ্রামে গিয়ে কারো উপর বসে খাবার মতো অবস্থায় নেই। নেই রাষ্ট্রীয় সহযোগিতার কোনো সম্ভাবনা। যে কারণে আমার ধারণা ছিল, তারা গ্রামীণ অর্থনীতিতে চাপ সৃষ্টি করবে তবে এ চাপ অবশ্যই গ্রামীণ অর্থনীতিতে পজিটিভ দৃষ্টিতে চাঙ্গা করবে। আমার দেখা এমন অনেকজন আছে যারা বাড়িতে ফিরে কোনো না কোনো কাজের সাথে সম্পৃক্ত হয়েছে এবং মোটামুটি ভালো দিনাতিপাত করছেন। বরং শহরে জীবনে দারিদ্র্যের কশাঘাত গ্রামের চেয়ে বেশি অনুভূত হয়। আমরা যারা শহরে বসবাস করি আমার ধারণা প্রত্যকেই আমার সাথে একমত হবেন, বাজারে বা স্থানীয় কোনো দোকানে কেনা-কাটা করতে গেলে দুস্থ ও নিঃস্ব মানুষের হাতপাতার লাইন পড়ে যায়। করোনা মহামারীর পর থেকে এ অবস্থা বেড়েই চলেছে। মানুষ বড় অসহায় হয়েই হাত পাতে। দুস্থ তালিকায় মহিলাদের সংখ্যাই বেশি। এ ক্রমবর্ধমান দুস্থ মানুষের হার গ্রামে অপেক্ষাকৃত কম। আমি ২০২১ সালে নিকটতম আত্মীয়দের দুটি বিয়েতে উপস্থিত হয়েছি যা গ্রামেই সম্পন্ন হয়েছে। আজ থেকে দশ-পনেরো বছর পূর্বে এসব বিবাহ অনুষ্ঠানে ২০% ফকির মিসকিনের খাবারের বিশেষ ব্যবস্থাপনা করতে হতো। বর্তমানে একজন ফকির বা দুস্থকে বিয়ের অনুষ্ঠানে দেখা যায়নি। বিষয়টি নিয়ে এলাকার হাইস্কুলের প্রধান শিক্ষকের সাথে আমার আলাপ হয়েছে। তিনি বললেন, ‘এখন দুস্থ বা দরিদ্রদেরকে দাওয়াত না দিলে এসব সামাজিক অনুষ্ঠানে তারা আসে না।’ খাদ্য ও বাসস্থানের ন্যূনতম আয়োজন থাকায় তাদের সম্মানের বিষয়টি জাগ্রত হয়েছে বলা যায়। যে অবস্থাটা শহরে নেই। আমার বাসায় প্রতিদিন কমপক্ষে পাঁচজন দুস্থ কিছু পাওয়ার জন্য হাঁক দেয়। গ্রামীণ জীবনধারার সাথে আরেকটি নতুন বিষয়ের সংযুক্তি বেশ উৎসাহব্যঞ্জক। আর তা হলো গ্রামীণ ট্যুরিজম। ট্যুরিজম বা পর্যটন বলতেই আমাদের চোখের সামনে চিড়িয়াখানা, বড় বড় শহর, দালান-কোঠা, চোখধাঁধানো রেস্টুরেন্ট আর কৃত্রিম রিসোর্ট বা পার্ক, ঐতিহাসিক স্থান বা সি-বিচের কথা মানসপটে ভেসে ওঠে। আজ থেকে ১০ বছর পূর্বেও গ্রামে ট্যুরিজম হতে পারে এ ধারণা ছিল কি না সন্দেহ! বর্তমানে একেবারেই নিভৃত স্থানে গ্রামীণ পরিবেশে খাওয়া-দাওয়ার হোটেল প্রতিষ্ঠিত হয়েছে, যেখানে খাবারের আয়োজনে গ্রামীণ সংস্কৃতির ছোঁয়া থাকে। এ বিশেষ ধরনের আয়োজন উপভোগ করার জন্য শহর থেকে মানুষ গাড়ি হাঁকিয়ে সে সব স্থানে ভিড় করছে। এসব শহরে ও গ্রামীণ সংমিশ্রণে একটি বিকল্প মিথ সংস্কৃতির বলয় গড়ে উঠছে ধীরে ধীরে। যেখানে আমাদের সহজ-সরল গ্রামীণ ধারণা খুঁজে পাওয়া অনেকটাই দুষ্কর। এতসব উন্নয়ন আর আশার বিপরীতেও জমে উঠছে কিছু কালোমেঘ আর অপসংস্কৃতি যা গ্রামীণ পরিবেশ ও মর্যাদাকে কলুষিত করছে প্রতিনিয়ত....।\nআমরা কি আবু যায়েদ আবদুর রহমান ইবনে খালদুনের (১৩৩২-১৪০৬ খ্রি.) কথা স্মরণ করতে পারি? সমাজ বিশ্লেষণের এক বিস্ময়কর প্রতিভা। আজ থেকে ছয়শত বছর পূর্বে তাঁর সমাজতাত্ত্বিক ব্যাখ্যায় ইউরোপীয় পণ্ডিতগণও বিস্ময় প্রকাশ করতেন। আরনল্ড টয়েনবি ও রবার্ট ফ্লিন্ট প্রমুখ ঐতিহাসিকদের মতে- তিনি দেশ, কাল, পাত্রভেদে সর্বাপেক্ষা চমৎকার ও তাৎপর্যপূর্ণ সমাজ ও ইতিহাস দর্শনের প্রণেতা এবং প্লেটো, অ্যারিস্টটল বা অগাস্টিনও তার সমকক্ষ ছিলেন না। তিনি আল মুকাদ্দিমায় সমাজ বিশ্লেষণের ছয়টি পদ্ধতিগত প্রক্রিয়ার কথা বলেন। চতুর্দশ শতকের আরব ইতিহাসবেত্তা ও সমাজবিজ্ঞানী ইবনে খালদুন তার ‘আল-মুকাদ্দিমা’ গ্রন্থে সমাজবিজ্ঞান তথা ইতিহাসতত্ত্বের যে ব্যাখ্যা প্রদান করেছেন তাই আধুনিক সমাজের ভিত্তি বলে অনেকে একবাক্যে স্বীকার করেছেন। ইবনে খালদুনের মতে, সকল ভৌত ও সমাজবিজ্ঞানের কেন্দ্রবিন্দু মানুষ। এখানে মানুষ প্রাকৃতিক পরিবেশের ওপর নির্ভরশীল। তিনি বলেছেন, কোনো মানুষ একা জীবন ধারণের উপযোগী প্রয়োজনীয় সব দ্রব্যসামগ্রী উৎপাদন করে নিজের চাহিদা পূরণ করতে পারে না। এ জন্য প্রয়োজন পরস্পরের মধ্যে সহযোগিতা। ইবনে খালদুনের মতে, পরিপূর্ণ সহযোগিতা এক জটিল সামাজিক বিবর্তনের সৃষ্টি করে, যাকে তিনি নগরায়ণ বলে আখ্যা দেন। তার তত্ত্বের নগরায়ণ প্রক্রিয়ার মধ্যে বাংলাদেশের বর্তমান গ্রামীণ কাঠামোকে আনা যায়। তার বিশ্লেষণ প্রক্রিয়ায় বাংলাদেশের অধিকাংশ গ্রামকে এখন শহরতলি বললে অত্যুক্তি হবে না। ইবনে খালদুন শহরতলির ভালো দিক উল্লেখ করেছেন তবে এও জোর দিয়ে বলেছেন, শহরের খারাপ দিকগুলোর কেন্দ্রস্থলও এ শহরতলি। আমার বিশ্লেষণে বর্তমানের গ্রামগুলোকে অনেকটা ভালো-খারাপের সংমিশ্রণের দিক-নির্দেশনাহীন জগাখিচুড়ি সংস্কৃতির প্রয়োগস্থল বলা চলে।\nআসুন কিছুটা ব্যাখ্যা করি কিভাবে-\nএক সময় গ্রাম ছিল অল্প মানুষের আবাসস্থল। জনসংখ্যা অপেক্ষাকৃত কম হলেও আন্তর্জাতিক পরিমাত্রায় আমাদের গ্রামগুলোতে জনংসংখ্যার ঘনত্ব তুলনামূলক বেশি। এ বেশি মানুষের পারস্পরিক যোগাযোগের প্রাথমিক স্তরটিই নগরায়ণের সূত্রপাত। নগর সংস্কৃতি ও গ্রামীণ সংস্কৃতির জটিল সংস্কৃতির সামাজিক বিবর্তনের যে প্রক্রিয়া বাংলাদেশের গ্রামগুলোতে শুরু হয়েছে এর ভালো দিকও আছে আবার খারাপ দিকও আছে। করোনা পরবর্তী আর্থসামাজিক প্রভাবে শহরের জনসংখ্যাসহ পরিচিত ব্যবসা বাণিজ্যের যে কাঠামোর সাথে আমরা পরিচিত ছিলাম তা দ্রুতই বদলে যাচ্ছে এবং পর্যায়ক্রমে আরো সম্প্রসারিত হবে। তবে গ্রামীণ আবহ অনেকটাই ব্যতিক্রম। বরং এ পরিস্থিতিতে শহরের মানুষদের গ্রামে ফিরে যাওয়ায় গ্রামীণ অর্থনীতি অনেকটা শক্তিশালী হয়েছে। অর্থনৈতিক ভিত শক্তিশালী থাকলেও সমাজের যুবসমাজ একেবারেই দিকদর্শনহীন জীবনে অভ্যস্ত হয়ে উঠছে, যা আমার কাছে সবচে চ্যালেঞ্জিং মনে হয়েছে। প্রযুক্তি একটি সমাজের উন্নয়নের জন্য অতীব প্রয়োজন। প্রযুক্তির কারণেই আজ উন্নয়নের সুফল প্রান্তিক পর্যায়ে পৌঁছেছে সন্দেহ নেই। তবে আমার কাছে মনে হয় গ্রামের বর্তমান যুবসমাজ নিজেদের প্রযুক্তির দাস বানিয়ে ফেলছে। সরকার মাধ্যমিক স্তরে প্রযুক্তি শিক্ষায় জোর দিয়েছে। তবে খোঁজ নিয়ে জানা গেছে, মাধ্যমিকের শিক্ষার্থীরা অনেকেই ভালোভাবে কম্পিউটার ওপেন করা শিখেনি। তবে বাপ-মায়ের কাছে আবদার করে অ্যানড্রয়েট মোবাইল নিজে করায়ত্ত করে এর অশ্লীল ব্যবহারে সবচে বেশি সময় দিচ্ছে। আমি অনেক শিক্ষক ও সমাজের অভিভাবকের কাছে শুনেছি এবং যুবকদের সাথে কথা বলে এ বিশ^াস আমার জন্মেছে, অ্যানড্রয়েট সংস্কৃতির এবং এর উচ্ছৃঙ্খল ব্যবহারে ছেলে-মেয়েরা নৈতিকভাবে বেশি সময় নষ্ট করছে এবং সমাজে পর্নোগ্রাফির প্রভাবে নৈতিকতা এমন তলানিতে গিয়েছে যে, বাবা-মায়ের বয়সী শিক্ষক-শিক্ষিকার সাথেও এ যুবসমাজ অশ্লীল কাজে লিপ্ত হতে কাউকে পরোয়া করছে না। সকলকে মানার বা সম্মান করা গ্রামের সামাজিক সংস্কৃতির একটি অলঙ্ঘনীয় দিক ছিল। বর্তমানে এ দিকটি ধীরে ধীরে লোপ পেয়ে যাচ্ছে। এ নোংরামি আর অশ্লীলতার দিক থেকে কোনো কোনো ক্ষেত্রে গ্রাম শহর থেকেও অগ্রগামী। শহরে এসব অসামাজিক কাজ অনেকটাই চার দেয়ালের মধ্যে থাকে কিন্তু গ্রামে খুব দ্রুতই তা ছড়িয়ে পড়ে এবং এর খারাপ দিকটির প্রভাবই যুবসমাজে বেশি পড়ে।\nআগে গ্রামে ব্যাপকভাবে সামাজিক অনুষ্ঠান হতো। যুবকরা ছোট ছোট ক্লাবের মাধ্যমে বিভিন্ন প্রতিযোগিতা, খেলাধুলার আয়োজন করতো। গ্রামে এমন কোনো শিক্ষার্থী পাওয়া যেত না যারা কোনো সামাজিক কাজে সম্পৃক্ত থাকতো না। গ্রামে লাইব্রেরি স্থাপন, ধর্মীয় প্রতিষ্ঠানের সংস্কার, দরিদ্রদের সহযোগিতার জন্য অর্থ উত্তোলনসহ এমন কোনো ভালো কাজ নেই যেখানে গ্রামের যুবসমাজের সম্পৃক্ততা ছিল না। কিন্তু আজ সকল কাজ মৃত প্রায়। তবে জাতীয় রাজনীতির নামে সমাজের অতীত ঐক্যের ঐতিহ্যকে খণ্ড-বিখণ্ড করা হয়েছে, এ কথা নিশ্চিতভাবেই বলা যায়।\nতাহলে সমাজে ব্যাপক উন্নয়নের কথা যে প্রচার করা হয় তা কি? নিশ্চয়ই কিছু একটা উন্নয়ন হয়েছে। সমাজের উন্নয়ন সুষম না হলেও অল্প কিছু উদাহরণ বাদে দুর্নীতি আর রাজনীতির নাম ভাঙিয়ে অনেকে দ্রুতই অর্থবিত্তের মালিক হয়েছে। রাস্তা-ঘাটের উন্নয়ন হয়েছে। দ্রুত প্রযুক্তির ছোঁয়ায় এর ভালো দিকের চেয়ে খারাপ চর্চাই বেশি হচ্ছে বলে অনেকেই একবাক্যে স্বীকার করছেন। প্রান্তিক পর্যায়ের জনপ্রতিনিধিরা জাতীয় রাজনীতির সাথে এমনভাবে সম্পৃক্ত, ভালো কাজ দেখিয়ে পুনঃনির্বাচনের চিন্তা করেন না। ফলে তারা জনসম্পৃক্ত নন। উভ্রান্ত উটের পিঠে চড়ে সম্প্রীতি ও ভালোবাসার গ্রামে ইবনে খালদুনের ভাষায় খারাপ দৃষ্টান্ত স্থাপনের দিকেই হাঁটছে। এ উদ্দেশহীন অনিশ্চিত যাত্রায় গ্রাম হেরে গেলে বাংলাদেশের শিকড়ের অস্তিত্বই প্রশ্নবোধক হবে। এ থেকে বেরিয়ে আসতে হলে কেবল কথা বললে হবে না। সমাজের প্রত্যেকটি শ্রেণির হাতে কাজ তুলে দিতে হবে। তাদেরকে ব্যস্ত রাখতে হবে। এজন্য দরকার জনসম্পৃক্ততা। বর্তমান ইউনিয়ন পরিষদ বা একজন ওয়ার্ড মেম্বারের তত্ত্বাবধানে উন্নয়নের সাথে জনগণ কমই সম্পৃক্ত হন। ২০১৬ সালের ১০ জানুয়ারি ‘বঙ্গবন্ধুর স্বপ্ন ও বাংলাদেশের গ্রাম’ শীর্ষক এক আলোচনায় থাকার সৌভাগ্য হয়েছিল। সেদিন বিশিষ্ট অর্থনীতিবিদ নজরুল ইসলাম উল্লিখিত বিষয়ে চমৎকারভাবে প্রবন্ধটি উপস্থাপন করেছিলেন। দেশের প্রবীণ অর্থনীতিবিদদের উপস্থিতিতে এ আলোচনায় উঠে এসেছিল গ্রামকে সমৃদ্ধ করতে হলে দক্ষ ও সৎ মানুষ তৈরির পাশাপাশি সমাজের সকলকে উন্নয়নে সম্পৃক্ত করার প্রচেষ্টা নিতে হবে। এখানে বঙ্গবন্ধুর সমবায় গ্রাম বা সাবেক রাষ্ট্রপতি জিয়াউর রহমানের গ্রাম সরকার ধারণাটি খুবই প্রাসঙ্গিক। তবে অর্থনৈতিক স্লোগানে গ্রামীণ ঐতিহ্য মলিন হচ্ছে এ কথা সত্যি হলেও একেবারে রাস টানা যাবে না। বরং গ্রামীণ সংস্কৃতিক ঐতিহ্য রক্ষায় কর্মসূচি নিতে হবে।\nলেখক : অধ্যাপক, দাওয়াহ অ্যান্ড ইসলামিক স্টাডিজ বিভাগ, ইবি\nআরবি ভাষার অর্থনৈতিক গুরুত্ব ও বাংলাদেশ -ড. মো. ইকবাল হোছাইন


শপথ নিচ্ছেন মোদির মন্ত্রিসভায় ৯ নতুন মুখ! - ডেইলি সাতক্ষীরা\nHome » শপথ নিচ্ছেন মোদির মন্ত্রিসভায় ৯ নতুন মুখ!\nশপথ নিচ্ছেন মোদির মন্ত্রিসভায় ৯ নতুন মুখ!\nসেপ্টে ৩, ২০১৭0মন্তব্য 58 ভিউ\nভারতের কেন্দ্রীয় সরকারের মন্ত্রিসভা পুনর্গঠনের অংশ হিসেবে কয়েকজন মন্ত্রীর পদত্যাগের পর এরইমধ্যে নতুন মন্ত্রীদের নাম চূড়ান্ত হয়েছে। রবিবার (৩ সেপ্টেম্বর) ভারতের স্থানীয় সময় সকাল সাড়ে দশটায় শপথগ্রহণ করতে চলেছেন নতুন মন্ত্রীরা। সূত্রের বরাত দিয়ে ভারতীয় সংবাদমাধ্যম এবিপি আনন্দ জানিয়েছে ভারতীয় প্রধানমন্ত্রী নরেন্দ্র মোদির মন্ত্রিসভায় ৯ নতুন মুখ দেখা যেতে পারে। ২০১৪ সালে নরেন্দ্র মোদি প্রধানমন্ত্রী হওয়ার পর থেকে এই নিয়ে তৃতীয়বার মন্ত্রিসভায় রদবদল আসছে।\nসম্ভাব্য ৯ মন্ত্রীর নামও প্রকাশ করেছে এবিপি আনন্দ। তারা হলেন-রাজস্থানের জোধপুরের পার্লামেন্ট সদস্য গজেন্দ্র সিং শেখাওয়াত, উত্তরপ্রদেশের বাগপতের এমপি সত্যপাল সিং, কেরলের প্রাক্তন আইএএস আধিকারিক অ্যালফন্স কান্ননথানম, বিহারের আরার এমপি রাজকুমার সিং, প্রাক্তন আইএফএস আধিকারিক হরদীপ সিং পুরী, মধ্যপ্রদেশের টিকমগাহর এমপি বীরেন্দ্র কুমার, কর্ণাটকের এমপি অনন্ত কুমার হেগড়ে, উত্তরপ্রদেশের রাজ্যসভা এমপি প্রতাপ শুক্ল ও বিহারের বক্সারের এমপি অশ্বিনী কুমার চৌবে। এছাড়া অন্ধ্রপ্রদেশের বিজেপি সভাপতি কে হরিবাবুও মন্ত্রী হতে পারেন বলে শোনা যাচ্ছে। রাষ্ট্রমন্ত্রী থেকে পূর্ণমন্ত্রী হতে পারেন নির্মলা সীতারমন।\nবিজেপি সূত্রের বরাত দিয়ে এবিপি আনন্দ জানায়, ২০১৯ সালে পরবর্তী লোকসভা নির্বাচনের আগে ঘর গুছিয়ে নিতে চাইছেন মোদি। সেই কারণে তিনি নিজেই ৯ জনকে নতুন মন্ত্রী হিসেবে বেছে নিয়েছেন। কয়েকজন মন্ত্রীর দফতর বদলও করা হতে পারে।\nনতুন মন্ত্রীদের শপথগ্রহণের পরেই ব্রিকস সম্মেলনে যোগ দিতে চীনে যাবেন প্রধানমন্ত্রী। মন্ত্রিসভায় রদবদলের আগেই সম্প্রতি রাজীব প্রতাপ রুডি, কলরাজ মিশরাসহ ৬ জন মন্ত্রী পদত্যাগ করেন।\nসূত্রের বরাত দিয়ে পশ্চিমবঙ্গভিত্তিক সংবাদমাধ্যম আনন্দবাজার পত্রিকার প্রতিবেদনে বলা হয়,\nমোদি-অমিত শাহের প্রধান মাথাব্যথা ‘বিগ ফোর’— স্বরাষ্ট্র, অর্থ, প্রতিরক্ষা ও বিদেশ মন্ত্রণালয়। অর্থ ও প্রতিরক্ষা, দু’টিই অরুণ জেটলির হাতে। প্রতিরক্ষায় কাকে বসানো হবে, তার জন্য বাকি তিনটি মন্ত্রলালয়েও রদবদল হবে কি না, সেখানেই আটকে যাচ্ছেন মোদি-অমিত। সুষমা স্বরাজকে প্রতিরক্ষামন্ত্রী করার জল্পনা রয়েছে। নিতিন গডকড়ীকে জাহাজ-সড়ক-পরিবহণের সঙ্গেই রেল দেওয়া হবে না কি ‘বিগ ফোর’-এ আনা হবে, তা নিয়েও জল্পনা তুঙ্গে।\nনতুন মন্ত্রীদের নাম চূড়ান্ত করতে শনিবার সকালেই বৃন্দাবনে আরএসএস-র সমন্বয় বৈঠক থেকে দিল্লি ফেরেন অমিত। সমন্বয় বৈঠকে সংঘের অন্তত চারটি সংগঠন সরকারের কাজ নিয়ে ক্ষোভ জানিয়েছে। বিজেপি সূত্রে খবর, এক সপ্তাহের মধ্যেই অমিত বিজেপির সংগঠনেও রদবদল করবেন।\nভারতীয় সেনাদের বিরুদ্ধে পাকিস্তানি শিশুকে গুলি করে হত্যার অভিযোগ\nপারমাণবিক অস্ত্র পরীক্ষা করে ভূমিকম্পের শিকার উত্তর কোরিয়া


মুহরম মাস এর রোজার ফযিলত - হাদীস কুরআন\nমুহরম মাস এর রোজার ফযিলত\nমুহরম মাস এর রোজার ফযিলত >> সহীহ মুসলিম শরীফ এর মুল সুচিপত্র দেখুন >> নিম্নে মুসলিম শরীফ এর একটি অধ্যায়ের হাদিস পড়ুন\n৩৮. অধ্যায়ঃ মুহরম মাস এর রোজার ফযিলত\nতিনি বলেন, রসূলুল্লাহ [সাঃআঃ] বলেছেন: রমাযানের সিয়ামের পর সর্বোত্তম সওম হচ্ছে আল্লাহ্‌র মাস মুহাররমের সওম এবং ফরয নামাজের পর সর্বোত্তম নামাজ হচ্ছে রাতের নামাজ। [ইসলামিক ফাউন্ডেশন- ২৬২২, ইসলামিক সেন্টার-২৬২১]\nতিনি বলেন, নবী [সাঃআঃ]-এর কাছে জিজ্ঞেস করা হল, ফার্‍য নামাজসমূহের পর কোন্ নামাজ এবং রমজান মাসের সিয়ামের পর কোন্ সওম সর্বোত্তম? তিনি বলিলেন, ফরয নামাজসমূহের পর গভীর রাতের নামাজ সর্বোত্তম এবং রমজান মাসের সিয়ামের পর আল্লাহ্‌র মাস মুহার্‌রমের সওম সর্বোত্তম। [ইসলামিক ফাউন্ডেশন- ২৬২৩, ইসলামিক সেন্টার-২৬২২]\nআবদুল মালিক ইবনি উমায়র [রাদি.] হইতে বর্ণীতঃ\nএ সানাদে অনুরূপ হাদীস বর্ণিত হয়েছে। [ইসলামিক ফাউন্ডেশন- ২৬২৪, ইসলামিক সেন্টার- ২৬২৩]\nশাবান মাসের সওম\nরমাযানের রোযার পর শাওয়াল মাস এ ছয়দিন সওম পালনের ফযিলত


‘বৌদ্ধ ধর্ম কোন ধর্মই না' বললেন ইসলাম ধর্মের শিক্ষক! | BD Times365\n‘বৌদ্ধ ধর্ম কোন ধর্মই না' বললেন ইসলাম ধর্মের শিক্ষক!\nআপডেট : ২৫ জানুয়ারী, ২০১৬ ১৯:৫৯\n‘বৌদ্ধ ধর্ম কোন ধর্মই না, এরা পবিত্র না, এরা দোজখে যাইবে, এরা বেহেস্তে যাইবে না’ এভাবেই বৌদ্ধ ধর্মকে অবমাননার অভিযোগ উঠেছে স্কুলের ইসলাম ধর্মের শিক্ষকের বিরুদ্ধে। ধর্মকে আঘাত দিয়ে মন্তব্য করার এই অভিযোগে দুই সপ্তাহ ধরে স্কুলে যাওয়া বন্ধ করে দিয়েছে স্থানীয় রাখাইন পল্লীর ছেলেমেয়েরা।\nপটুয়াখালীর কলাপাড়া উপজেলার বালিয়াতলী ইউনিয়নের তুলাতলি মাধ্যমিক বিদ্যালয়ে এই ঘটনা ঘটেছে।\nঅভিযুক্ত শিক্ষকের বিরুদ্ধে সোমবার (২৫জানুয়ারি) থানায় একটি সাধারণ ডায়েরি হয়েছে এবং ধর্মীয় অনুভূতিতে আঘাত দেয়ার অভিযোগে তাঁর বিরুদ্ধে মামলা দায়েরের প্রস্তুতি চলছে।\nতবে অভিযুক্ত শিক্ষক আফজাল হোসেন অভিযোগ অস্বীকার করে বলেছেন, তিনি স্কুলের ধর্মশিক্ষা ক্লাসে ইসলাম ধর্মের বিধান অনুযায়ী হারাম-হালাল সম্পর্কে বলেছিলেন। ভিন্ন কোনও ধর্মকে আঘাত দেয়ার কোন উদ্দেশ্য তাঁর ছিল না।\nদক্ষিণাঞ্চলে বঙ্গোপসাগরের তীরবর্তী পটুয়াখালী ও বরগুনায় ক্ষুদ্র জাতিগোষ্ঠী রাখাইন সম্প্রদায়ের হাজার কয়েক অধিবাসীর বসবাস। এই সম্প্রদায়টি বৌদ্ধ ধর্মের অনুসারী। একসময় ওই এলাকায় রাখাইনরা সংখ্যাগরিষ্ঠ জনগোষ্ঠী থাকলেও এখন তাদের সংখ্যা বেশ কমে গেছে।\nঐ স্কুলের নবম শ্রেণীর এক ছাত্রীর অভিভাবক মায়া রাখাইন অভিযোগ করছেন, স্কুলের এক শিক্ষক সপ্তাহ দুয়েক আগে তার মেয়েকে উদ্দেশ্য করে অন্যান্য ছাত্র-ছাত্রীদের সামনে তাদের ধর্ম নিয়ে অশোভন মন্তব্য করেছে।\nমায়া রাখাইন বলেন, “উনি ধর্ম নিয়ে নানা ধরণের আলোচনা করেছেন, বলেছেন বৌদ্ধ ধর্ম কোন ধর্মই না, এরা পবিত্র না, এরা দোজখে যাইবে, এরা বেহেস্তে যাইবে না।”\nশিক্ষক আফজাল হোসেন বলেছেন, “আমি হালাল হারাম নিয়ে আলোচনা করেছি, ইসলামে শুকর খাওয়া হারাম এ নিয়ে বলেছি। মেয়েটির ধর্ম লক্ষ্য করে কিছু বলিনি।”\nএ ব্যাপারে উপজেলা নির্বাহী কর্মকর্তার কাছে লিখিত অভিযোগ করেছেন মায়া রাখাইন । এর আগে আরো অন্তত দুইবার একই রকম ঘটনা ওই স্কুলে ঘটেছে, বছর দুয়েক আগে এরকম আরেকটি ঘটনার শিকার হয়েছিল তার আরেক মেয়ে বলে জানিয়েছেন তিনি।\nভারপ্রাপ্ত ইউএনও দীপক কুমার রায় অভিযোগ পাওয়ার কথা স্বীকার করে বলেছেন, আমি পুলিশকে ঘটনাটি তদন্ত করতে বলেছি এবং পুলিশ তদন্ত শেষে থানায় একটি সাধারণ ডায়েরি লিপিবদ্ধ করেছে। ধর্মীয় অনুভূতিতে আঘাত দেয়ার অভিযোগে একটি মামলা দায়েরের প্রস্তুতিও চলছে।\nযে অভিজ্ঞতা নিয়ে গ্রামে ফিরতে হয়েছিল আদুরিকে!\nপটুয়াখালীতে প্রকাশ্যে কলেজ ছাত্রের উপর হামলার ভিডিও ভাইরাল


সম্পাদকীয় সম্পাদকীয় – Page2– .:: কচুয়া বার্তা ::.\nকচুয়া বার্তা ডটকম: ০১/০৫/২০১৫ বীঢ়ৎবংং০০৭ৎড়পশংথ১৯৯৭৮৭৬৬২৬৫১৮০৩০৯২৬ভ০০৬৬.০৪৫৪৮২৯৯.লঢ়মথীষধৎমবআলতাফ হোসেন : মহান মে দিবস আজ। এ দিনটি মাঠেঘাটে, কলকারখানায় খেটে খাওয়া শ্রমজীবী মানুষের অধিকার আদায়ে রক্তঝরা সংগ্রামের গৌরবময় ইতিহাস সৃষ্টির দিন। দীর্ঘ\nযদি আত্মহননের পথে চলতে চান তবে ধূমপান করুন। আর সুন্দর পৃথিবীতে বাঁচতে চাইলে ধূমপান অবশ্যই ছেড়ে দিন। আজকাল বিদেশে অনেক সিগারেটের প্যাকেটে এধরনের সতর্ক সংকেত লেখা হয়। ধূমপান স্বাস্থ্যের জন্য


প্রথমবারেই বিজয়ী পপি - গ্ল্যামার- RUPCARE (রূপকেয়ার)\nHome/গ্ল্যামার/প্রথমবারেই বিজয়ী পপি\nপ্রথমবারেই বিজয়ী পপি\nDecember 31, 2019 গ্ল্যামার 309 Views\nএফডিসিতে অনুষ্ঠিত হলো ফিল্ম ক্লাবের নির্বাচন। আর এই নির্বাচনে প্রথমবারের মত অংশ নিয়ে ছিলেন নায়িকা পপি। আর প্রথমবারেই বিজয়ের মালা গলায় পড়লেন তিনি।\nসোমবার (৩০ ডিসেম্বর) নির্বাচনে নির্বাহী সদস্য পদে লড়েছিলেন পপি। আর ওই পদে ৩২৫ ভোট পেয়ে বিজয়ী হয়েছেন তিনি।\nএবার শুধু পপিই নয় আরও কয়েকজন তারকা নির্বাচনে অংশ নিচ্ছেন। সভাপতি পদে প্রতিদ্বন্দ্বিতা করছেন নায়ক অমিত হাসান ও প্রযোজক আতিকুর রহমান লিটন। অমিত হাসানের প্যানেলে লড়ছেন ১০ জন নির্বাহী সদস্য। তারা হলেন- মাহমুদুল হক পলাশ, জাহিদ হোসেন, সাফি উদ্দিন সাফি, সৈয়দ রাফি উদ্দিন সেলিম, রবিন খান, রশিদুল আমিন হলি, আবদুল্লাহ জেয়াদ, ওমর সানী, সাদিকা পারভীন পপি ও রত্না কবির।\nঅন্যদিকে আতিকুর রহমান লিটনের প্যানেলে লড়েছেন ৯ জন নির্বাহী সদস্য। তারা হলেন- আবু সাকের, শামীম ওসমান, অপূর্ব রায়, এ কে এম মোস্তফা কামাল, মো. নজরুল ইসলাম, মোহাম্মদ মনিরুজ্জামান, কবির হোসেন, আব্দুর রহমান ও অ্যাডভোকেট মো. শাখাওয়াত হোসেন।\nপ্রসঙ্গত, চলচ্চিত্র প্রযোজক, পরিচালক, অভিনেতা, অভিনেত্রীসহ চলচ্চিত্রের বিভিন্ন অঙ্গনের ব্যক্তিরা ক্লাবটির সঙ্গে যুক্ত। এবার ফিল্ম ক্লাবের মোট ভোটার সংখ্যা ৫১১ জন। বাংলাদেশ ফিল্ম ক্লাব লিমিটেডের সদস্যরা ভোটাধিকার প্রয়োগের মাধ্যমে এক বছরের জন্য নেতা নির্বাচন করে থাকেন। এর আগে বিনা প্রতিদ্বন্দ্বিতায় ফিল্ম ক্লাব লিমিটেডের সভাপতি নির্বাচিত হয়েছিলেন চলচ্চিত্র প্রযোজক, পরিবেশক ও প্রদর্শক আতিকুর রহমান লিটন। সাধারণ সম্পাদক নির্বাচিত হয়েছিলেন প্রযোজক ইকবাল হোসেন জয়।\nPrevious ধর্মীয় পরিচয় ছাড়াই বড় হবে শিশু! অনন্য দৃষ্টান্ত দম্পতির\nNext ক্রিকেটার বিজয়ের সাথে কিভাবে এমন কাজ করলেন মেয়েটি